Kandidat za rak kože se postaje u pubertetu | Mozaik | DW | 15.07.2010\nKandidat za rak kože se postaje u pubertetu\nSunce, štetnost i pozitivne strane. Zaštitne kreme i faktori. Narodna medicina. To su bile teme našeg razgovora sa primarijusom Aleksandrom Adamovićem, načelnikom Zavoda za kožne i venerične bolesti u Beogradu.\nOzonski omotač sve teže filtrira UV zrake\nDojče vele: Dermatolozi kažu da je ozonski omotač i ove godine tanji nego prethodnih…\nAleksandar Adamović: Ozonski omotač nema više kvalitet i debljinu kao ranijih godina i ne može u velikoj meri da filtrira sunčeve zrake. Imate primer Australije u kojoj je povećan broj maligniteta kože jer je ozonski omotač oštećen, ima mnogo rupa, a tamo je najveće UV zračenje.\nDW: Da li u Srbiji i u evropskim letovalištima ima opasnosti od povećanog maligniteta?\nAA: Srbija tu stoji kao i sve evropske zemlje. I vi u Bonu i mi u Beogradu smo u sličnoj situaciji jer je u pitanju skoro ista geografska širina i ovde nema rizika od većeg nastanka maligniteta kao u Australiji. Jer, UV zračenje je jedini faktor za nastanak malignih oboljenja kože, posebno malignih melanoma.\nDW: Svi govore o onim famoznim terminima kada se ne treba sunčati… neki govore da je sunce bezbedno tek posle 19 časova. Šta je od toga istina?\nAA: Treba se sunčati do 9 ili 10 sati ujutro i posle 5 sati popodne. Pre 20 ili 30 godina ste mogli da budete na suncu u podne i ne biste pocrveneli nimalo jer ovolika energija nije mogla da se probije kroz ozonski omotač.\nDW: Preporučuju se kreme i ulja za sunčanje koja imaju zaštitni faktor 30 ili veći. Zašto?\nAA: Šta je uopšte zaštitni faktor? Uzmimo da bi neko, recimo, posle pet minuta izlaganja suncu izgoreo, tj. da bi mu se, kako mi dermatolozi kažemo, javio solarni iriten. To znači, ako koristi faktor 30 to je 30 puta 5 minuta. Praktično 150 minuta možete provesti na suncu da ne izgorite. Posle toga niste zaštićeni.\nDW: Šta ako ipak izgorimo?\nAA: Solarni iriten je ustvari proširenje krvnih pleksusa unutar derma. Zbog toga nastaje crvenilo. Ako je samo to u pitanju, onda su dovoljni narodni lekovi kao što su kiselo mleko, sapunica, kalodont, oblozi od raznih termalnih voda koje postoje na tržištu... Ako se jave plikovi – obavezno se javiti lekaru. Tada čovek ne može sam sebe da leči.\nDW: Mogu li crnci da pocrne ili izgore?\nAA: Crnci i belci se ne razlikuju po broju pigmentnih ćelija, ali su pigmentne ćelije crnca daleko produktivnije. Međutim, ako se izlažu preterano suncu u periodu od 9 do 17 sati, i crnci mogu da izgore ili zadobiju opekotine.\nDW: Postoje li posebne preporuke za bebe i decu?\nAA: Deca do godinu dana ne bi trebalo uopšte da se izlažu suncu. A deca do puberteta bi trebalo da budu vrlo oprezna. Jer, ako neko do puberteta četiri ili pet puta zadobije plikove i opekotine od sunca, on u zrelom dobu postaje kandidat da dobije neki malignitet. Dakle, pre će oni dobiti malignitet nego oni koji nisu goreli na suncu.\nDW: A trudnice?\nAA: Trudnice mogu da se sunčaju kao i svi drugi ljudi, dakle pre 9 i posle 17 časova. Mi stalno govorimo o posledicama sunčevih zraka i vičemo „Nemojmo na sunce!“ Međutim, sunčevi zraci stvaraju u koži D vitamin koji je najkvalitetniji. D vitamin štiti od tumora unutrašnjih organa, reguliše masnoće u krvi – naročito holesterol, i podiže imunitet. O lokomotornom sistemu da i ne govorimo, to znaju i vrapci. D vitamin može nastati samo ako se izlažete suncu, ali dovoljno je 10 do 15 minuta dnevno na suncu da bi se razvilo dovoljno vitamina. Sve preko toga nije sunčanje za zdravlje, kako volimo da kažemo, nego isključivo za izgled.\nDW: Kako da preživimo ove vrućine na svakodnevnoj liniji kuća-posao?\nAA: Što više se rashlađivati. Što više tečnosti, napitaka, sokova, limunada. Klima-uređaji su nužno zlo. Evo sada viđam sve više kijavičavih i bolesnih ljudi. Treba znati živeti sa klimom, a ne jednostavno bežati pod klima-uređaj.\nTrajni link https://p.dw.com/p/OJhz


Vučić: Odluka o doktoratu Malog duboko politička | Društvo | Novosti.rs\nTanjug | 22. novembar 2019. 14:28 | Komentara: 54\nPredsednik Aleksandar Vučić izjavio je danas da ga nije iznenadila odluka Beogradskog univerziteta o doktorskoj disertaciji Siniše Malog, za koju je rekao da je duboko politička.\n"U pitanju je politička odluka bez presedana", rekao je Vučić za televiziju Prva.\nPROČITAJTE JOŠ - Mali: Narod je najbolji sudija, a ne političke komisije\nRekao je, da se, kada je reč o izboru za ministra u vladi, analizira nešto drugo, a to je kakve rezultate postiže Mali, a kakve, recimo, "stručnjak (Dejan) Šoškić".\nVučić je rekao da odluka BU govori i o slobodama u Srbiji, navodeći da tako nešto ne bi ranije bilo moguće.


Svetska banka neće finansirati novu elektranu na ugalj na Kosovu - Radio Kontakt Plus\n13:22, 11.10.2018Izvor: Prishtina Insight, KoSSEv\n„Naši podzakonski akti zahtevaju da odaberemo opciju sa najnižim troškovima, a obnovljivi izvori energije sada su ispod cene uglja. Tako da bez sumnje, to nećemo da učinimo“, rekao je on.\n„Ako bismo morali da uvozimo i električnu energiju, kako neki predlažu, da kupujemo električnu energiju od suseda, svi bi morali da postanemo izbeglice“, rekao je on.\n„Tačno je da energija koja se dobija korišćenjem uglja nije čista kao i druge energije, to nije alternativna, već je to napredna tehnologija.“\n„Ako ovaj ugovor oživi, državni budžet bi bio pod pritiskom i mnogi neophodni projekti za Kosovo neće da budu u mogućnosti da se ostvare, jer će fokus da bude na pokrivanju troškova ove investicije vredne milijardu dolara“, rekao je on.


Deset država u životu - Milena Mihajlović, svedok prolaznosti - Nedeljnik Vreme\n12. 2. 2003. / 16.45\nDržava u kojoj živimo u dvadesetom veku je u proseku svakih jedanaest godina menjala oblik vladavine ili vladara, društveno uređenje, granice ili pak samo ime, a da njene stanovnike niko za mišljenje nije pitao. Fraza koja te promene opisuje – da je ovde uobičajeno zaspati u jednoj, probuditi se u drugoj državi a s mesta se ne pomeriti – zaista se otrcala od prečeste upotrebe. Kako i ne bi: već deca u starijim razredima osnovne škole, koja nisu čestito ni u pubertet ušla, već su tri države promenila, njihovi roditelji koju više, roditelji njihovih roditelja još više… U prošlom veku to se dogodilo deset puta, u ovom koji je tek počeo tradicija je uspešno nastavljena.\nRođena je u radikalskoj porodici. Muž joj je, takođe, bio radikal, strog i pravedan, kako kaže. Prvo čega se seća, a da se države tiče, jeste dolazak kralja Petra I Karađorđevića u Topolu, posle Majskog prevrata 1903. godine. Opisuje: "Kralj sa kraljicom u sjajnoj kočiji se vozi, ispred i iza kočije konjanici jašu, narod pored puta pozdravlja, kralj otpozdravlja…" Seća se i konja upregnutih u kočiju. Šareni su, kaže, bili.\nZa vreme ratova koji su se vodili za oslobođenje "južnih srpskih zemalja", Kosova i Makedonije, kaže da je bilo puno straha i muke, ali da su se svi, kada je rat završen, radovali proširenju države na jug. "Stara Srbija se to onda zvalo. Pričalo se da su se podizale kuće za Srbe, i crkve. Mnogo je lepo to bilo." Ali, nije mnogo prošlo, počeo je još jedan rat, Prvi svetski ili Veliki rat. U taj rat je ispratila četiri brata, dočekala trojicu. Jedan je ostao na Zejtinliku, srpskom vojničkom groblju kod Soluna. O ujedinjenju Južnih Slovena u jednu državu kaže: "Ujedinilo se nešto, tako su mi rekli, ne znam tačno šta, ali narod je slušao. Moralo se tako, ne može biti dobro za sve." Kaže da se i tada lepo živelo. Priseća se: nadnica je bila banku, kola drva šest banki. "Tada su se, znaš, drva na kola prodavala, a ne kao danas na metar. A danas ti još nacepkana prodaju, tri frtalja metra nema u onome što kao metar prodaju." Taj period joj je u sećanju ostao kao najlepši. "Da je sada ono nekadašnje, da nam ne ubiše kralja Aleksandra, gde bi nam kraj bio. Ovako…"\nNe potraja ni to dugo. Opet se zaratilo. Došao Nemac. "Došli su pred Uskrs. Skoro svi iz grada pobegoše. Ne mogu da grešim dušu, Nemci su nam bili neprijatelji, ali nisu bili nepristojni. Stojim ja na prozoru, posmatram kako prolaze, a oni samo napred gledaju, ne osvrću se, taman posla da nešto dobace ili zatraže. A Rusi i Bugari… dođu onako kaljavi i samo rakiju traže." Pred kraj rata u kući su joj boravili partizani. "Visile slike kralja i kraljevske porodice na zidu sobe gde su bili, ali nikome od njih to nije smetalo. A posle oslobođenja neko me prijavio za te slike pa me nateraše da ih skinem. Čudim se ja: bila vojska, ništa ne rekoše, samo nakit pokupiše, a sad naređuju da slike sklonim. Šta ću, skinem slike i sakrijem ih." Ljuti se što je njena ćerka slike donela da ih pokaže, insistira da ih odmah odnese, preti da će ih baciti. "Nemoj, dete, te slike da stavljaš pa da idem u aps." Na unukino objašnjnje da su ta vremena davno prošla i da joj niko ništa neće zbog tih slika, odmahuje glavom: "Šta ja znam šta ko misli i šta će da uradi."\nRaspad Jugoslavije teško joj je pao: "Pa naravno da mi je bilo žao. Hoće svi da budu gospodari… a sada, evo, ne zna se ni ko je gazda, a u svakoj zemlji, kao i u kući, mora se znati ko je upravitelj i ko sudi." Sluša vesti na Radio Beogradu svakog dana, zna šta se događa. Ljuta je na otezanje usvajanja Ustavne povelje: "Ovo ti je sada kao deca kad se igraju: čas ovako, čas onako. Ne mogu se dogovoriti, pa to ti je. I ovi Crnogorci, što li samo cucaju toliko, kao da je Crna Gora velika kao Amerika pa Srbiji ne mogu da priđu, a njih ima u Srbiji više nego u Crnoj Gori."


Građani ne mogu predlagati lokacije za postavljanje ležećih policajaca - CdM\nGrađani ne mogu predlagati lokacije za kontrolu brzine, odnosno postavljanje ležećih policajaca. To su saopštili iz Uprave policije Savjetu za građansku kontrolu rada policije.\nNaime, Savjet za građansku kontrolu rada policije, u sklopu svog posebnog programa “Praćenje primjene Zakona bezbjednosti saobraćaja na putevima”, interesovao se da li bi građani Crne Gore mogli predlagati lokacije Upravi policije na kojima žele, odnosno na kojima bi se mogla vršiti kontrola brzine motornih vozila, posebno onda kada se planiraju i sprovode akcije pojačanog nadzora.\n<<<Ne zna se koliko ima ležećih policajaca u Podgorici, građani se žale da ih je previše<<<\n“Sektor policije opšte nadležnosti Uprave policije je informisao Savjet da navedeni model ne bi mogao biti realizovan, iz više razloga i to jer Uprava policije ne raspolaže resursima koji bi se mogli koristiti na osnovu mišljenja zainteresovanih građana, a angažovanje službenika saobraćajne policije se vrši isključivo praćenjem broja saobraćajnih nezgoda po lokacijama, vremenu, vremenskim prilikama i slično, kao i praćenjem broja počinjenih saobraćajnih prekršaja po određenim lokacijama”, saopšteno je iz Savjeta.\nIz Uprave policije su iznijeli i stav da to ne znači da se zainteresovani građani, nakon što uoče određene probleme, kako po pitanju bezbjednosti tako i po pitanju normalnog odvijanja saobraćaja, ne mogu obratiti Upravi policije i ukazati na problem koji su uočili, te da će navedeni problemi od nadležnih organizacionih jedinica Uprave policije biti adekvatno analizirani u cilju preduzimanja odgovarajućih mjera na njihovom rješavanju.\nIz Uprave policije su naveli i da bi predloženi model iz upita Savjeta doveo do brojnih zahtjeva građana za vršenjem kontrole brzine kretanja motornih vozila, od kojih bi jedan dio bio neopravdan, te da bi navedena situacija dovela do nemogućnosti reagovanja po dostavljenim zahtjevima, što bi izazvalo negativne reakcije.\n“Razlozi koji potkrijepljuju stav Uprave policije po ovom pitanju su i da se najveći broj saobraćajnih nezgoda sa teškim posljedicama uzrokovanim prekoračenjem brzine dešava na magistralnim putevima na kojima građani nijesu zainteresovani za vršenje kontrole, jer se prema dosadašnjem iskustvu zahtjevi za kontrolama odnose prvenstveno na urbana područja, odnosno mjesta gdje građani stanuju, kao i da su lokacije na kojima saobraćajne patrole mogu vršiti kontrolu učesnika u saobraćaju uslovljene vrlo često konfiguracijom saobraćajnica”, ističu u Savjetu.\nKako su dodali, kao razlog se navodi i da svaka kontrola po pravilu podrazumijeva postojanje pogodnog proširenja izvan kolovoza na kome bi se nakon zaustavljanja isključio kontrolisani učesnik u saobraćaju.\nTagsgrađani ležeći policajci savjet za građansku kontrolu rada policije Uprava policije\nPlatis dobro policiju i ne trebaju lezeci . . .nidje po zapadu evrope nisam vidi lezeci ..imate tehniku i sve zavrsite . Po dzepu i prijatno . .oni sto su bogatiji placaju vise . . .ako hocemo mizemo sve da postignemo.zavisi od nase volje .\nMislim da u citavom regionu nema toliko lezecih ka sto ima kod nas u PG\nKako može da se postavi više ležećih policajaca u krivini na putu PG-Bioče a nema pešačkog prelaza niti ikakvih znakova kod škole na Bioče. Pitanje je dana kada će neko nastradati od djece jer magistralom jure auta velikom brzinom a policije nema niđe.\nNetacna vam info.u Kotoru je pored zimskog bazena na zahtjev kumare od Ranka,stavjen ne jedan nego dva.\nU Engleskoj i Evropi malo gdje ima lezecih policajaca jer isti predstavljaju veliki problem za kicmu.\nIz dosadasnjeg iskustva znam da su pojedini usporivaci brzine postavljani po sistemu veza u komumalnoj policiji .I to je ono sto smeta.Postavljani su i dje treba i dje ne treba.\nNe je li? Mogli bi metnut jedan u 4.jula, leti se onuda izmrdju zetagradnjine zgrade i vrtica ili bar nadvoznjak neki\nVlada posvećena potrebama mladih


Ethoca rešenje za trgovce – veće zadovoljstvo kupaca i manje reklamacija - Internet ogledalo\nYou are at:Home»Analize»Ethoca rešenje za trgovce – veće zadovoljstvo kupaca i manje reklamacija\nBy Zoran Kovacevic on\t 31.5.2021 Analize\nSkorašnja studija je pokazala da čak 77% kupaca u našem regionu nailazi na poteškoće u prepoznavanju transakcija prilikom provere istorije plaćanja u svojim e-banking i m-banking nalozima, a da se 40% žalbi kupaca moglo izbeći da su detalji o kupovini bili transparentniji.\nKako se povećava broj digitalnih plaćanja, a korisničke navike postaju sve sofisticiranije u pogledu korišćenja savremenih tehnologija, jasno je da će trgovci kako u fizičkom tako i onlajn okruženju, morati transparentno korisničko iskustvo da dodaju na listu prioriteta uz unapređenje ponude robe i usluga, efikasno korišćenje kanala za promociju i insistiranje na sigurnosti plaćanja i poslovanja.\nRešenje za veću transparentnost transakcija Ethoca (pun naziv Ethoca Consumer Clarity) koje razvija Ethoca, kompanija koja posluje u sklopu kompanije Mastercard, je način da se jaz u transparentnosti premosti jer ono pruža jasniji pregled informacija od značaja za korisnika, kao što su logotip, poslovno ime i lokacija prodajnog mesta. U praksi to znači da, nakon što potpuno besplatno postave svoje logotipe na platformi www.logo.ethoca.com, trgovci svoje brendove čine prepoznatljivijim jer se ti logoi povezuju sa odgovarajućim transakcijama i pojavljuju u bankarskim izvodima koje potrošači redovno dobijaju i proveravaju. Pristup transparentnim informacijama povećava zadovoljstvo potrošača pružajući jasne informacije o kupovini i prodajnom mestu na kojem je kartično plaćanje obavljeno, tako da se smanjuje mogućnost zabune i eliminišu neopravdani zahtevi za povraćajem novca čije rešavanje bankama i trgovcima oduzima vreme i resurse.\nPozivamo sve trgovce da se aktivno uključe u ovo rešenje, te da svoj logotip dostave na sledeći način:\nEthoca rešenje će uspostaviti veću transparentnost transakcija što će značajno unaprediti korisničko iskustvo u kanalima digitalnog bankarstva, a potrošačima će dati mir i osećaj kontrole nad sopstvenom potrošnjom. Iz perspektive izdavalaca kartica, ovo će povećati interakciju korisnika kartica sa digitalnim kanalima banke, a trgovci će dobiti poboljšanu vidljivost brenda. Takođe, i banke i trgovci imaće koristi od manjeg broja potrošačkih poziva i žalbi.\nEthoca Ethoca Consumer Clarity Mastercard


Boris Milošević prvi čovjek Vijeća srpske nacionalne manjine Grada Zagreba - Portal Novosti\nMilošević je kazao da očekuje da će novi saziv Vijeća dodatno podići dosadašnju kvalitetu rada te da će uskoro biti izabrani članovi predsjedništva i delegati za Skupštinu SNV-a\nNaredne četiri godine na čelu Vijeća srpske nacionalne manjine Grada Zagreba bit će Boris Milošević, dok je njegova zamjenica Vera Milovanović Gedošević, odlučili su novoizabrani manjinski vijećnici na konstituirajućoj sjednici održanoj 7. juna u prostorijama Gradskog poglavarstva u Zagrebu.\nSjednicu je otvorio gradonačelnik Milan Bandić, ističući da on umjesto službenog izraza ‘manjina’ koristi izraz ‘zajednica’. Izrazio je uvjerenje da će Vijeće i njegovi članovi dati svoj doprinos u razvoju i napretku grada, ali i poboljšanju ljudskih prava i položaja nacionalnih zajednica u gradu.\nVođenje sjednice preuzeo je Milorad Pupovac koji je na nedavnim manjinskim izborima, održanim 5. maja, osvojio najviše glasova. Imenovana su radna tijela i predloženi kandidati Boris Milošević za predsjednika i Vera Milovanović Gedošević za zamjenicu, nakon čega se pristupilo glasanju.\nU svom uvodnom obraćanju Boris Milošević izrazio je očekivanje da će novi saziv Vijeća održati i podići dosadašnju kvalitetu rada. Za kraj juna ili početak jula najavio je sjednicu na kojoj će biti izabrani članovi predsjedništva i delegati za Skupštinu SNV-a.\nOd izabranih 25 vijećnika, svih s lista SNV-a, sjednici je prisustvovalo njih 23.\nPodsjetimo, Boris Milošević je dugogodišnji aktivist u srpskim organizacijama i zastupnik u sadašnjem sazivu Hrvatskog sabora, dok je Vera Milovanović Gedošević zadnje tri godine na čelu Aktiva žena SDSS-a, te da je učestvovala u aktivnostima i drugih srpskih organizacija.


Zvizdić: BIH u ponedjeljak podnosi kredibilnu aplikaciju za članstvo u EU\nIzvor: Nezavisne Novine, 10.Feb.2016, 13:12\nSARAJEVO – Denis Zvizdić, predsjedavajući vijeća ministar BiH rekao je danas da su se usvajanjem mehanizma koordinacije se stekli uvjeti za kredibilnu aplikaciju BiH za članstvo u EU koju ću BiH predati u ponedjeljak u Brisel.\nDenis Zvizdić rekao je danas novinarima u Sarajevu da mehanizam koordinacije koji je usvojen 26. januara nije nikakav tajni dokument niti je bilo tajne sjednice te da su o svemu tome >> Pročitaj celu vest na sajtu Nezavisne Novine << upoznati premijeri entiteta na sastanku održanom u Banjaluci u subotu.\n"Mi želimo u Evropsku uniju i moramo poštovati njihove uslove ali nećemo odstupiti od mogućnosti da koliko toliko zaštitimo domaću proizvodnju", rekao je Zvizdić.\nIzvor: Radio Slobodna Evropa, 10.Feb.2016\nPredsjedavajući Vijeća ministara BiH Denis Zvizdić kazao je danas da će BiH 15. februara predati kredibilnu aplikaciju za članstvo u EU, te obrazložio najvažnije segmente mehanizma koordinacije ...Zvizdić je novinarima rekao kako kantoni, iako ravnopravno zastupljeni u Kolegiju za evropske...


„SHOWCASEand#34; Godisnje prestavljanje studenata Institut za umetnicku igru :: DOM KULTURE „STUDENTSKI GRAD”\n„SHOWCASE" Godišnje prestavljanje studenata Institut za umetničku igru\nUtorak 21. decembar\n20.00, Velika scena\nInstitut za umetničku igru Beograd, Srbija\nGodišnje prestavljanje studenata instituta svih odseka.\nU okviru premijernog plesnog projekta SHOWCASE biće prikazane koreografske minijature i performansi studenata svih nivoa studija Instituta za umetničku igru, koje su nastale u radu s respektabilnim koreografima i gostujućim predavačima.\n„SHOWCASE" Instituta za umetničku igru, Beograd -2021\nŠta objedinjuje savremeni ples, čije je polazište u slučajnosti, tišini, geometriji, sa klasičnim baletom koji donosi muziku večnog Šostakoviča ili Čajkovskog i koreografije koje je izmaštao slavni koreograf Marijus Petipa sa nasleđem ruskog i slovačkog folklora? Institut za umetničku igru u Beogradu, u svom godišnjem prikazivanju studentskih radova, rađenih pod vođstvom vrsnih pedagoga i koreografa, uspeva da, tokom jedne večeri, objedini ova tri polja, pružajući zanimljiv i uzbudljiv program publici.\nU koreografijama „Za 6“ i „86268 4226“ koreograf i pedagog Ognjen Vučinić, vodi studente tragom eksperimenta, koji su započeli jedni od najvećih inovatora savremenog plesa - Mers Kaningam i Džon Kejdž, uvodeći apstrakciju i slučajnost u pojam plesa kao i potpuno drugačiji tretman muzike i zvuka. Koreografija „Za 6“ se izvodi bez muzike, asocirajući na legendarni komad „4'33" Džona Kejdža, koji je smatrao da sve što radimo može biti muzika ali i navodeći plesače na potpunu koncentraciju kao i povišenu svest o drugima u prostoru. Koreografija „86268 4226“ ispituje rad sa slučajnošću koja uslovljava kretanje plesača na sceni, ispisujući enigmatične putanje.\nBalet majstor i primabalerina Amalia Mindrutiu iz Rumunije, gostujući profesor klasičnog baleta, repertoara i metodike na Institutu za umetničku igru i rukovodilac kompanije Balet mladih, realizuje složenu saradnju između mladih igrača iz Baleta mladih, studenata Instituta za umetničku igru, profesionalnih igrača iz Narodnog pozorišta u Beogradu kao i gostujućih igrača Nacionalne opere iz Temišvara. Oni će prikazati raspon svog umeća, igrajući varijacije između ostalog i iz čuvenih baleta Evgenije Onjegin i Don Kihota ali i uz potresnu i magičnu numeru „Adios Nonino” („Zbogom oče”) Astora Pjacole.\nDiplomac Instituta za umetničku igru Boban Kostić i njegova koleginica, studentkinja treće godine na odseku za Narodnu igru Nevena Antić, su izabrali zanimljiv pristup, istražujući kroz priču velikog pisca Alekseja Nikolajeviča Tolstoja nasleđe ruskog folklora i njegovo savremeno uprizorenje (Kostić) kao i nasleđe slovačkog folklora, kroz ljubavni duet (Antić), na taj način takođe i podsećajući našu publiku na dve velike kulture.\nProf. Dijana Milošević


Novi sistem za praćenje kretanja aviona\nMalaysia Airlines, search area as of March 20, 2014\nPotraga za nestalim avionom kompanije Malezija erlajns na letu MH370 obustavljena je posle skoro tri godine, jer ekipe koje su pretraživale Indijski okean nisu pronašle nikakav trag aviona. Nadležni navode da je pretraženo 120.000 kvadratnih kilometara bez uspeha iako su korišćeni najnovija tehnologija, nauka i saveti najboljih stručnjaka iz te oblasti.\nU zajedničkom saopštenju Australije, Malezije i Kine navodi se da se ostavlja prostor za nadu da će možda neke nove informacije omogućiti da avion bude pronađen u budućnosti.\nSamo nekoliko dana pre nego što je ta potraga obustavljenja, sa raketom kompanije "Spejseks" (SpaceX) Falkon 9 u orbitu je poletela oprema koja će možda da unese revoluciju u način na koji avioni lete. Ta tehnologija će omogućiti da se avioni prate na površini čitave planete, uključujući i tamne zone iznad ogromnih okeana i pustinja gde su avioni trenutno nevidljivi.\nDo sada nije osmišljena tehnologija koja bi pomogla u pronalaženju malezijskog aviona na letu MH370 iz Kuala Lumpura ka Pekingu, koji je 8. marta 2014. nestao iznad Indijskog okeana sa 239 putnika i članova posade.\nNi podvodni uređaj bez ljudske posade, ni sonarno vozilo za ogromne dubine. Ali to bi u budućnosti moglo da se promeni.\n“Da je predajnik sa automatskim prijemom odgovora, koji šalje informacije bio aktivan, da, onda bismo ga svakako videli”, kaže Vinsent Kapezuto iz kompanije "Erijon" (Aireon).\nTim Vinsenta Kapezuta napravio je sistem koji prati avione, non-stop, na svakom centimetru planete Zemlje. Za sada, radari ne pokrivaju čak 70 odsto planete zbog nepristupačnog terena ili ogromnih okana.\n“Niko ne može precizno da kaže gde ste osim pilota. Ako posmatrate ekran na pozadini sedišta ispred vas vi znate gde ste, ali kontrola letenja samo okvirno zna gde se nalazite”, objašnjava Don Tom, generalni direktor kompanije "Erijon".\nUređaj "Erijona" nalazi se u belom paketu veličine mikrotalasne pećnice. Teret je krenuo 7. januara na 10 satelita kompanije "Iridijum" (Iridium), koji se nalaze u raketi Falkon 9 kompanije "Spejseks". To sateliti će zameniti stare u monumentalnoj razmeni za 66 novih i boljih modela.\n“To će biti jedan od najkomplikovanijih tehničkih podviga u industriji vazdušnog prostora”, smatra Met Deš, generalni direktor kompanije "Iridijum".\nMet Deš nadgleda tim inženjera kontrolne misije te zamene. Sateliti se kreću 270 puta brže nego automobili na autoputu. Samo zamislite kako izgleda zameniti stare dok su i dalje u pokretu.\nKada dovoljno satelita bude postavljeno i počne sa radom, moći će da počne praćenje aviona. Američki avioni će obavezno morati da imaju odgovarajuću opremu počevši od 2020. godine – odnosno dve godine pošto sateliti budu postavljeni. Na konferenciji za novinare putem telefona, Glas Amerike je upitao šefa američke Uprave za civilno vazduhoplovstvo Majkla Huertu – zašto je potrebno toliko vremena?\n“Trenutna kontrola iznad okeana, u smislu dobrobiti odnosi se samo na mali broj letova tako da je pitanje procene koliko gubimo, a koliko dobijamo", rekao je Huerta.\nPre nego što je počeo da radi za "Erijon", Kapezuto je 18 godina proveo u Upravi za civilno vazduhoplovsvto.\n“Ima ih na hiljade. Samo na liniji Kongo između Honoloulua i zapadne obale ima hiljadu letova”, ističe Kapezuto.\nOn međutim kaže da shvata budžetske restrikcije vlade. Novi avioni već imaju potrebnu tehnologiju tako da će sateliti početi da ih prate 2018. godine.\n“Moguće je da će 'Iridijum' biti pionir u ovom polju, ali to je talas budućnosti i za druge satelitske sisteme", zaključuje Marko Kaseres, viši svemirski analitičar kompanije “Til grup” (Teal Group).\nTačnije, više neće biti misterija o tome šta se dogodilo sa avionima koji prevoze stotine putnika. Svako će znati gde se nalaze - svakog minuta tokom leta.


O Abraševiću - OKC Abrašević\nKosta Abrašević (Ohrid, 29. maj 1879 — Šabac, 8/20. januar 1898) je bio pjesnik, rođen je u Ohridu u Makedoniji, u trgovačkoj porodici.\nStatut OKC Abrašević (download)


Volvo redizajnirao logo - BIGportal.ba\n27 Septembra, 2021 27 Septembra, 2021 033\nKada jedna automobilska kompanija menja logo, to je obično značajan događaj, jer logo predstavlja imidž i identitet marke.\nObjave tog tipa su obično ispraćene odgovarajućim pres materijalom u kojem se navode razlozi dotičnog poteza, gde se podsećamo na bogato nasleđe i slično. Međutim, Volvo nikada nije bio tipična kompanija, pa to nije ni na ovom planu.\nŠvedska marka je redizajnirala svoj logo i tiho, gotovo neprimetno ga predstavila javnosti. Naravno, promene su uočljive, tako da svako ko ga je spazio, ostao je zatečen. Volvo se prebacio na novo rešenje u okviru svih društvenih mreža, od Facebooka do Instagrama.\nKao što smo spomenuli, švedski proizvođač nije izdao bilo kakav pres materijal povodom dotične promene. Sasvim jasno, reč je o aktuelnom, minimalističkom pristupu, koji prate i ostale automobilske kompanije. Trend je započeo Volkswagen 2019., čiji primer su ispratili proizvođači poput Minija, Audija, Nissana i Toyote.\nKod novog logoa su svi elementi zatamnjeni, a ukupna forma deluje tanje. Naravno, neizbežni krug i strela su i dalje tu. Ovo rešenje ćemo verovatno videti na pres materijalima, korporativnim dokumentima, a ostaje da se vidi da li će ga Volvo primeniti i na vozilima.\nNovi 2D dizajn je sedmi logo švedske marke u njenoj devedeset sedmogodišnjoj istoriji. Poslednja izmena je na snagu stupila 2016., a svi aktuelni modeli Volvoa nose tu oznaku. Pre nje, kompanija se uglavnom držala srebrno-plave teme, koja je bila na snazi decenijama. Interesantno, redizajnirano rešenje je na neki način omaž onom s kraja pedesetih.


Slovenački izvoz u prva četiri mjeseca porastao 10 odsto - Biznis Info\nYou are at:Home»Ekonomija»Slovenački izvoz u prva četiri mjeseca porastao 10 odsto\nSlovenački izvoz u prva četiri mjeseca porastao 10 odsto\nBy BiznisInfo on\t 09/06/2019 Ekonomija\nSlovenački izvoz je u prva četiri mjeseca ove godine porastao za 10 posto, na 11,04 milijarde eura u odnosu na isto razdoblje prošle godine, dok je uvoz povećan za 13,9 procenata na 11,17 milijardi eura.\nU razdoblju od januara do aprila Slovenija je ostvarila deficit od 128,2 miliona eura u spoljnoj trgovini. Pokrivenost uvoza izvozom iznosila je 98,9%, navodi se u izvještaju Statističke kancelarije Republike Slovenije (SURS), prenosi portal SEEbiz.\nSamo u aprilu slovenački izvoz se povećao za 12,9 posto na godišnjem nivou, dok je uvoz povećan za 28,4 odsto. I izvoz i uvoz bili su najviši u aprilu za posljednjih deset godina – izvoz je iznosio 2,81 milijardi eura, dok je uvoz iznosio 3,09 milijardi.\nTrgovinski deficit s ostatkom svijeta u aprilu bio je peti aprilski deficit u posljednjih 10 godina, a u isto vrijeme najviši deficit u tom razdoblju iznosio je 278,2 miliona eura. Pokrivenost uvoza izvozom iznosila je 91% u četvrtom kvartalu ove godine.\nSlovenija je u aprilu zabilježila i rast robne razmjene sa zemljama izvan EU, pri čemu je rast uvoza znatno veći od rasta izvoza.\nNaime, u ovoj skupini zemalja roba je u aprilu izvezena za 657,5 miliona eura. za 21,7 posto više nego u aprilu 2018., od čega je uvezeno 970,9 miliona eura ili 129 posto više nego godinu dana ranije.\nIzvoz Slovenija Uvoz


Revolucija u fudbalu – utakmica od 60 minuta? – BiGportal.ba\nDok pojedini ljubitelji najvažnije sporedne stvari na svetu ne uspeju da popiju ni čašu osvežavajućeg pića, utakmica je već gotova! Skraćivanje utakmice na 60 minuta je samo jedna od promena o kojima će biti reči u narednom periodu u okviru inicijative “Igraj fer” pokrenute 15. juna.\nDva puta po trideset minuta i zaustavljanje sata kod svakog prekida služe da bi se igra ubrzala i sprečilo odugovlačenje zbog koga se efektivno igra manje od sat vremena.\nPo novim zamislima fudbalskih “zakonodavaca” fudbaleri bi mogli sami sebi da dodaju loptu posle slobodnih udaraca, kornera ili prilikom izvođenja gol auta. Osim toga, golmani više ne bi bili primorani da loptu posle gol auta nameštaju na ćošak peterca, već bi mogli da je izvedu i dok se lopta kotrlja.\nKoliko puta je vaš tim izgubio utakmicu posle penala koji golman odbrani? Nikakav problem, Odbor bi ovo rešio tako što se lopta posle odbranjenog penala automatski vraća timu koji je skrivio odbranjeni penal. Ovo je za sada praksa samo kada se penalima odlučuje pobednik posle produžetaka.\nNadoknada vremena bi otišla u zaborav, jer bi kao i kod svakog prekida vreme bilo zaustavljeno, što se podrazumeva i kada “padne” gol. Publika bi imala jasan uvid i u sudijsku štopericu jer bi štoperica bila prikazana na semaforu stadiona. Na taj način se sprečava sudijska tolerancija i proizvoljno produžavanje trajanja utakmice.\nArbitar bi mogao da označi kraj meča tek kada lopta izađe van terena, što je donekle slično sadašnjem rešenju kada se obično čeka da lopta izađe van igre i da je golman izvede pre poslednjeg sudijskog zvižduka.\nOdbor Međunarodne fudbalske asocijacije čine četiri nacionalna saveza (Engleske, Irske, Škotske, Velsa) plus FIFA. Svaki od nacionalnih saveza ima po jedan glas, FIFA ima četiri tako da nijedna promena fudbalskih pravila ne može da “prođe” bez odobrenja FIFA.\nKako Gardijan piše, čelnici Odbora kažu da su pojedina pravila već spremna za primenu jer ne zahtevaju promenu pisanih pravila, a o nekima se tek treba razgovarati, ali bez obzira na to što je i dalje reč o inicijativi i predlozima, fudbal će narednih godina doživeti promene.


Dileme 24. Kopaonik biznis foruma › Made-in-Germany.rs\nOvogodišnji 24. Kopaonik biznis forum okupio je oko 1.140 učesnika i 120 akreditovanih novinara koji su ekonomske prilike u Srbiji i njihove mogućnosti analizirali kroz 20 panel diskusija, dve panel prezentacije, tri plenarne sesije, četiri specijalna događaja.\n– Na ovom Forumu prvi put smo imali nepodeljenu saglasnost oko reformske agende između predstavnika Vlade, Narodne Banke Srbije, poslovne zajednice i međunarodnih finansijskih organizacija. Ostaje na nama da Vladi i NBS uputimo dokument „Kopaonik koncenzus“, u formi zaključaka ove konferencije, i da ih podsećamo na ono što su nam obećali. Paralelno ćemo nastaviti da se bavimo regionalnim aktivnostima – rekao je Aleksandar Vlahović, predsednik Saveza ekonomista Srbije.\nPo rečima selektora Foruma, profesora Ekonomskog fakulteta Dragana Đuričina, na ovogodišnjem Kopaonik biznis forumu bilo je mnogo dobrih ideja. Ljudi su razgovarali, iznosili svoje stavove, usklađivali mišljenja i dolazili do dogovora.\n– Vlada bi u novim oblastima trebalo da sluša uspešne pojedince, a ne da diskutuje o političkim stavovima predsednika vlade, naročito kada se radi o oblastima kao što je digitalizacija ili zdravstvo – izjavio je Đuričin, a prenosi „eKapija“.\nOn je naveo da je na Forumu ove godine bilo izuzetno uspešnih ljudi iz oblasti digitalnih tehnologija i da je bilo puno dobrih predloga iz oblasti tehnološkog preduzetništva i regulisanja ekonomskih aspekata zdravstva i zdravstvenog osiguranja. Đuričin je zaključio da su promene u svetu toliko brze, da u je zemlji koja ima kašnjenje zbog prethodnih pogrešaka u vođenju politike i ekonomije, jako teško dostići tu budućnost.\nOd MiG na 11/03/2017 / AKTUELNO / Ostavite komentar


70. p.n.e. - Rođen je Publije Vergilije Maron, najznamenitiji pesnik carskog Rima.\n1529. - Završena je prva opsada Beča povlačenjem turske vojske sultana Sulejmana II Veličanstvenog.\n1608. - Rođen je italijanski fizičar i matematičar Evanđelista Toričeli koji je otkrio princip živinog barometra (Toričelijeva cev). Bio je saradnik Galilea Galileija, a posle njegove smrti nasledio je katedru za matematiku na univerzitetu u Firenci.\n1791 - Rođen je Sima Milutinović Sarajlija, jedan od najznačajnijih i, uz Lukijana Mušickog, najuticajniji srpski pesnik XIX veka.\n1989 - Umro je Danilo Kiš, jedan od najvećih pisaca novije srpske književnosti čije je delo značajno doprinelo njenoj afirmaciji u svetu. Preveden je na mnoge svetske jezike i dobitnik je mnogobrojnih priznanja i nagrada. ("Mansarda", "Bašta, pepeo", "Peščanik", "Grobnica za Borisa Davidoviča", "Rani jadi", "Enciklopedija mrtvih", "Čas anatomije'')


Poslušao me Boris Tadić, delimično. Zauzeo je lični stav i napustio DS, ali nije sačuvao obraz i dostojanstvo, jer napravio je odmah novu glupost i formirao novu stranku sa kojom izlazi na izbore. Nije problem u tome što je rešio da osnuje novu partiju, već u tome što je to uradio samo zato da bi mogao da izađe na ove izbore, a onda, ako pređe cenzus, da se proda i nekako, bilo kako, na mala vrata da se ušunja u vlast. Zajedno sa takođe pokojnim Nenadom Čankom. Alal vera! Našla rupa zakrpu. I ko će to da finansira? Onaj kome to najviše odgovara, Vučić, naravno. A ko će da plati? Pa, svi mi, građani. Đilas je promtno uzvratio istom merom, oživljavanjem još jednog političkog mrtvaca, Zorana Živkovića. Bal vampira može da počne, zaključuje Tabloidov kolumnista Mile Isakov, dugogodišnji novinar, bivši potpredsednik Đinđićeve vlade, a potom ambasador Srbije u Izraelu\nDugo ste čekali, počnite, uzviknuo je predsednik Nikolić i vanredni izbori, čiji rezultati su unapred poznati, pretvorili su se u bal političkih vampira. Bivši predsednik države i DS, Boris Tadić, okupio bivšeg predsednika vojvođanske Skupštine i bivšeg republičkog poslanika Nenada Čanka, zajedno sa bivšim gradonačelnikom Šapca i bivšim ministrom za pravosuđe i poljoprivredu, Dušanom Petrovićem, da nam isisaju još malo demokratske krvi.\nU drugom timu bivšeg DOS-a, naći će se bivši gradonačelnik Beograda, Dragan Đilas, udružen sa bivšim premijerom i bivšim biznismenom Zoranom Živkovićem iz Niš. U izbornu trku političkih vampire, svakako će se uključiti, takođe bivši, dečko koji obećava i bivši potpredsednik vlade Čeda Jovanović, kao i bivši predsednik države i premijer Vojislav Koštunica. Ne zna se još kako, ali u vlast će ponovo pokušati da se uglavi i bivši večiti ministar za lovu, Mlađan Dinkić, sa bivšim G17.\nA tu su i bivši Slobini, zajedno sa bivšim arkanovcem iz bivšeg Svetozareva i bivšim delatnicima udruženog rada. I naravno Šešelj, bivši vođa i uzor bivših radikala. Svi oni će izigravati protivkandidate bivšim četnicima i radikalima, na čelu sa bivšim ministrom za cenzuru medija i bivšim Prvim potpredsednikom vlade, Aleksandrom Vučućem, čija će jaja na krivini zanositi bivši dosovci i ministri opšte prakse Rasim Ljajić i Velja Ilić. Lepo društvo!?\nI sad kažu glasaj. Za koga, majke ti? Ako ćemo za bivše, svi su bivši. Ako ćemo za nove, svi imaju neke nove partije.\nVidela žaba da se konj potkiva, pa i ona digla nogu. Naša žaba, kad je već nismo progutali onomad kad je to Đinđić predlagao, diže tri. Naime, u Evropi su u trendu nove stranke, pa sad i kod nas niču ko otrovne pečurke posle kiše. Nedavno je u Sloveniji, naš zemljak, Srbin, a ko bi drugi, izumeo novu partiju par meseci pre izbora i sa njom pobedio. Posle je, zbog onoga što je radio kao bivši gradonačelnik Ljubljane, smenjen i uhapšen. U Italiji, jedan TV zajebant, takođe napravio novu stranku pred izbore i sa njome zauzeo treće mesto i petnaest posto mesta u parlamentu.\nU Izraelu, isto tako, TV novinar, koji takođe vuče korene iz naših krajeva, jer pokojni otac mu, Tomi Lapid, beše rođen u Novom Sadu, pred same izbore sastavio novu partiju i ušao u vlast i postao ministar finansija. A sve to je patentirano, gde drugde nego u Srbiji, sa formiranjem nove stranke pod imenom Srpska a napredna, kao da se u večito avangardnoj Srbiji može biti nazadan. Nedugo potom, kako i priliči uvek naprednoj Srbiji, ta je stranka i preuzela vlast. I opet će ako bude sreće.\nDakle, nove parije su in, dobitna kombinacija, pa naše krastače, digle sve četiri u vis i čekaju da ih poljubi neki anđeo, može i Angela. Očigledno da je narodu pun kufer stranaka koje se već decenijama smenjuju na vlasti, presipajući iz šupljeg u prazno. Nove su bolje, već samim tim što su nove. Makar i sa starim vođama, Domanovićevskog tipa. Kad već ne možemo da kupimo novi auto, novi televizor, pa čak ni novu platu da dobijemo, možemo novu pariju. Džaba. Ili bar tako nam se čini, da je badava. Tako je i Tadić mislio, kad je onomad pomagao da se osnuje SNS, koja mu je došla glave. Važno mu je samo bilo da razbije tada moćne Radikale, nije pitao za cenu jer novac i onako nije davao iz svog džepa.\nKao što se vidi, ima neke kosmičke pravde u tome da nam bivši radikali sednu za vrat, jer sami smo finansirali njihovo preobraženje u evrofanatike. Dobro, sad, bilo je tu malo, ili malo više, i evroatlanske love, ali to se, kao, ne zna. Zna se samo da su preko noći postali miljenici i u EU i preko Atlantika, a kako i ne bi kad igraju sve po njihovom taktu. Tako su postali i veliki taktičari, da daš nešto za ništa. Predaš sever Kosova, a dobiješ rezervaciju za Brisel, dok ćeš ulaznicu možda dobiti kad priznaš Novu televiziju i Novu državu na svojoj teritoriji. I bićeš ko nov.\nDa bi sve bilo u tom maniru, najnovijeg, bivši radikali, kao ganc nova vlast, raspisuju nove izbore, da bi dobili novi legitimitet. U to ime, oca i sina i svetoga duha, pomažu i Novu demokratsku stranku, još stariju i lepšu od stare DS, koju time rasturaju k'o Dubrovnik. A tu, neophodnu patinu Novoj DS, daje starmali počasni predsednik sa srebrom u kosi, zlatnim rezervama u džepu i bronzanom statuom bivšeg predsednika države u gaćama. Malo se, doduše, poštapa sa Čankom, ali i to ima svog šarma, jer i taj se dobrovoljac poslednjih ratova, diskretno ofucao, kao da je motornim sankama prešao preko Albanije, a ne pešačku zonu u centru grada. Kao uostalom i njegova Vojvodina naša dika...\nElem, Vučić, kojem sad najviše odgovara da se razbije demokratska stranka i podele preostali demokratski glasovi, nesumnjivo ima svoju računicu. Uzda se u to da je Tadić već toliko onemoćao da neće moći da se otrgne kontroli i da ga ugrozi, kao što su Toma Nikolić i on to njemu uradili. A jako bi voleo, baš njega da upregne u svoj četvoropreg, sa kojim namerava i preko Begeja. Istina nije dovoljno nabreko, ali tu su Čanak, Kostreš i Pastor, da to kompenzuju svojim gabaritima.\nI verovatno je Prvi&Jedini u pravu, da od te vojvođansko-šabačke čivije neće biti ništa, kao ni od ostatka DS sa niškim akcentom. Međutim, sve takve kalkulacije, za jedne izbore koji se održavaju juče, obično se pokažu kratkovidim, jer pošto se pobednik već zna, oni i nisu važni za formiranje vlasti sutra, nego za u buduće. Naime, dovedene na ivicu provalije, demokratske snage u Srbiji, pri čemu ne mislim ni na jednu partiju, ni koaliciju, koje se tako nazivaju, biće primorane da se pregrupišu za bitke koje dolaze, a kojih će svakako biti uskoro.\nOvi izbori, budući da ništa ne odlučuju, mogli bi poslužiti upravo za to, da se demokrate svih boja probude i otrezne, da se otresu svih vampira i pokondirenih tikvi, svih balansera i mutivoda, svih lopova i lažnih biznismena, domaćih i stranih plaćenika. To neće biti teško jer i ovog puta će takvi pokušati da ponovo zlorabe to ime, dakle biće grupisani u takve stranke i koalicije, lako prepoznatljive po prefiksu demokratska ili nova. Već samo to, da se otrese mangupa iz sopstvenih redova, bio bi veliki dobitak za demokratiju u Srbiji. Još ako bi se pri tom, a sve je moguće na slobodnim izborima, oslobođenih čak i od izbora, stvorio makar zametak nečeg istinski novog i demokratskog, bilo bi to ravno pobedi.\nJer i ovi će uskoro izgubiti izbore, pa neće biti druge nego da vlast preuzme ono što će sad, na ovim izborima, biti bar prepoznato kao istinski nova demokratska opcija, prekaljena na svim glupostima svojih predatora. Bivalo je ranije da revolucija jede svoju decu, a kod nas naravno sve obrnuto, deca revolucije, pojela su nju. Dakle, novu vlast, sa novim privremenim legitimitetom, još ovaj put će formirati Vučić i kompanija, ali već od tog trenutka počeće da jača ideja koja će se iskristalisati u ovoj kampanji. Čak i ako se u njoj ne pojave pravi. Ako nemaš pravu ponudu, za početak je dovoljno da spoznaš ono što dokazano ne valja i da konačno raskrstiš sa tim zabludama. I to je nekakav početak. Kad tačno znaš šta ne valja i nećeš, lakše ćeš pronaći ono pravo, jer ćeš to potražiti na sasvim drugoj strani.\nNe znam u ovom trenutku šta bi to moglo biti, ali u nekim detaljima iz kampanje koja je tek počela, prepoznajem neke osvežavajuće vetrove koje je donela Košava. Naime, pored Vučića, kojem je, imajući u vidu njegovu novu ulogu, to u opisu posla, kod zavejanih na mećavnoj vetrometini pored Feketića, sasvim neočekivano, ali sasvim u skladu sa političkim marketingom, pojavio se i Novak Đoković. Znam da je još rano za njega, ali za koju godinu, kad se Prvom istopi ovaj snežni legitimitet, ko zna. U svakom slučaju, takav bi nam valjao, pa bi bilo dobro razmisliti o tome. I Novak, ako već nije, i svi mi željni istinskog pobedničkog mentaliteta. Svetskog, a našeg.


Konsultacije u Crnogorskoj zbog proslave u Budvi; Pavićević: Ozbiljno ćemo se pozabaviti novim okolnostima u BD\npetak, 09 novembar 2018 20:27\nLider Crnogorske Vladimir Pavićević zakazao je za 15. novembar konsultacije sa čelnicima budvanskog odbora te partije, o posljednjim dešavanjima u tom gradu. Ostale partije koje čine vlast u toj opštini smatraju da proslava stogodišnjice oslobođenja Boke kotorske i ujedinjenja i poruke koje su se tamo čule, nijesu razlog za preispitivanje tamošnje vladajuće koalicije.\nNakon proslave stogodišnjice oslobođenja Boke kotorske i ujedinjenja, kojoj je osim DF-a prisustvovao i predsjednik opštine Dragan Krapović iz Demokrata, a što su osudili i njihovi koalicioni partneri na lokalnom nivou, Crnogorska će se ozbiljnije pozabaviti, kako je kazao za TVCG Vladimir Pavićević, novim okolnostima.\n“Ja sam zakazao za četvrtak u BD konsultacije sa predsjednikom našeg budvanskog odbora, Bulatovićem, potpredsjednicima našeg odbora u Budvi, Todorovićem i Ivančevićem i mi ćemo tu da razgovaramo o novim okolnostima koje imamo u BD”, naglasio je on.\nMoguće je da nakon toga organizuju i sjednice predsjedništva kako na državnom tako i na lokalnom nivou. Važno im je, kako su kazali, da svaka odluka bude racionalna.\n“Važno je da se malo smire strasti i da u proces odlučivanja uključimo mnogo više pamet a manje vrelu krv”, naglasio je Pavićević.\nIako događaje iz Budve smatraju velikom greškom, u Građanskom pokretu URA smatraju da su u Budvi postignuti i finansijski i drugi rezultati. Zato, kako su istakli, ne postoji potreba preispitivanja koalicije.\n“Ovo sve što smo imali prilike nažalost da gledamo, pa i činjenicu da su tu bili i neki aktuelni predstavnici lokalne vlasti, smatramo velikom omaškom, problemom, ali smo svjesni i ograda koje su oni učinili i čini mi se da ćemo svi zajedno ipak morati da pokušamo da radimo malo više u korist ekonomskog i društvenog boljitka ovog grada”, poručila je Božena Jelušić iz URE.\nNi ostali koalicioni partneri ne smatraju da bi zbog posljednjih dešavanja u Budvi trebalo preispitivati koaliciju.\n“Ako bi se preispitivala koalicija zbog 100 godina od Prvog svjetskog rata, SNP bi se odrekla svojih predaka. A SNP se nikad neće odreći svojih predaka”, poručio je Krsto Rađenović iz SNP-a,\nLucija Đurašković iz Demosa je naglasila da su postojala i važnija dešavanja koja su mogla da rezultiraju preispitivanjem koalicije, "posebno kad je riječ o DEMOS-u, koja praktično danas nažalost vrlo rijetko prisustvuje sastancima koalicije”\nIz SDP-a su saopštili da je "svima poznato da je Budva lokalna sredina u kojoj je vrh DPS-a postao organizovana kriminalna grupa Svetozara Marovića koja je prema riječima glavnog specijalnog tužioca oštetila državu za stotine miliona eura. Ta činjenica limitira mogućnosti formiranja lokalne vlasti u Budvi u određenom vremenskom periodu".\nIz SDP-a su ponovili da očekuju da se Demokratska Alekse Bečića politički odredi o prisustvu potpredsjednika Mijomira Pejovića i predsjednika Opštine Dragana Krapovića na takvom skupu, kako si istakli, poražene velikodržavne i šovinističke politike.\nViše iz ove kategorije « Đukanović: Antifašizam je temelj i današnje Crne Gore, obavezuje nas da slobodarske ideje prenosimo na mlađe generacije Gvozdenoviću žao što pojedine partije neće uzeti učešće u radu odbora »


Papa Franja u Tajlandu govorio o zaštiti prava dece - Svet - Dnevni list Danas\nPočetna » Svet » Papa Franja u Tajlandu govorio o zaštiti prava dece\nPapa Franja u Tajlandu govorio o zaštiti prava dece\nPapa Franja govorio je danas u Tajlandu o zaštiti prava dece i moralnim problemima vezanim za migraciona kretanja.\n0Piše: Beta 21. novembra 2019. 09.38\n„Mislim na sve žene i decu današnjice, posebno ranjive, zlostavljane i izložene svim oblicima eksploatacije, ropstva, nasilja i zloupotreba“, rekao je papa u prvom govoru tokom posete Tajlandu, pred civilnim i političkim predstavnicima.\nU prisustvu tajlandskog premijera generala Prajuta Čan-O-Če, rimokatolički poglavar je pohvalio napore vlade u Bangkoku da „eliminiše pošast“ seksualnog iskorišćavanja najmlađih.\n„Budućnost naših naroda u velikoj meri zavisi od toga kako našoj deci garantujemo dostojanstvenu budućnost“, rekao je papa, napominjući da je ove godine i 30. godišnjica usvajanja Konvencije UN o pravima deteta i adolescenata.\nPrema njegovim rečima, u tom smislu moramo raditi za dobrobit dece, „za njihov društveni i intelektualni razvoj, njihov pristup obrazovanju“.\nOn je govorio i o migracionim kretanjima i njihovoj vezi sa „jednim od glavnih moralnih problema“ s kojima se suočava današnja generacija, ističući da je „potrebno razviti efikasne mehanizme zaštite dostojanstva i prava migranata i izbeglica“.\nPapa Franja stigao je juče u Bangkok. U poseti Tajlandu boraviće tri dana zatim ide u Japan.\nPapa Franja, Tajland\nPapa Franja u poruci za Božić o bratstvu u vreme pandemije


WEB aplikacija za prikupljanje i analizu meteorolških podataka | Digitalni repozitorij Sveučilišta Jurja Dobrile u Puli\nRašić, N. (2018). WEB aplikacija za prikupljanje i analizu meteorolških podataka (Diplomski rad). Preuzeto s https://urn.nsk.hr/urn:nbn:hr:137:565443\nRašić, Nino. "WEB aplikacija za prikupljanje i analizu meteorolških podataka." Diplomski rad, Sveučilište Jurja Dobrile u Puli, 2018. https://urn.nsk.hr/urn:nbn:hr:137:565443\nRašić, N. (2018). 'WEB aplikacija za prikupljanje i analizu meteorolških podataka', Diplomski rad, Sveučilište Jurja Dobrile u Puli, citirano: 27.06.2022., https://urn.nsk.hr/urn:nbn:hr:137:565443\nRašić N. WEB aplikacija za prikupljanje i analizu meteorolških podataka [Diplomski rad]. Pula: Sveučilište Jurja Dobrile u Puli; 2018 [pristupljeno 27.06.2022.] Dostupno na: https://urn.nsk.hr/urn:nbn:hr:137:565443\nN. Rašić, "WEB aplikacija za prikupljanje i analizu meteorolških podataka", Diplomski rad, Sveučilište Jurja Dobrile u Puli, Pula, 2018. Dostupno na: https://urn.nsk.hr/urn:nbn:hr:137:565443\nZa citiranje koristite ovu mrežnu adresu: https://urn.nsk.hr/urn:nbn:hr:137:565443\nNaslov WEB aplikacija za prikupljanje i analizu meteorolških podataka\nNaslov (engleski) WEB application for collecting and analyzing Weather data\nDatum i vrijeme pohrane 2018-11-14 11:11:07


Na širem području Livna, Tomislavgrada, Bugojna i Sarajeva upozoravaju na smanjenu vidljivost zbog magle\nUgaženog snijega ili leda na kolovozu ima na dionicama u višim planinskim predjelima, a iz Bosanskohercegovačkog automoto kluba (BIHAMK) u petak ujutru izdvajaju putne pravce Ključ – Bosanski Petrovac (Lanište) i Priluka – Glamoč – Mlinište.\nNa širem području Livna, Tomislavgrada, Bugojna i Sarajeva upozoravaju na smanjenu vidljivost zbog magle. Zbog niskih temperatura upozoravaju i na moguću poledicu, posebno u višim predjelima, kao i na mostovima i prilazima tunelima. Stoga iz BIHAMK-a na svim dionicama savjetuju maksimalno opreznu vožnju i podsjećaju da je na snazi zakonska obaveza posjedovanja zimske opreme.\nPolusatne obustave saobraćaja uz 15-minutno propuštanje vozila, aktuelne su do 16 sati, na magistralnom putu Jajce – Crna Rijeka kod mjesta Zdaljevac, gdje se izvode sanacioni radovi. Poslije 16 sati na ovoj lokaciji saobraća se naizmjenično, jednom trakom.\nSporije zbog radova saobraća se i na magistralnim putevima: Ključ – Bosanski Petrovac (Lanište), Sarajevo – Trnovo (u mjestu Krupac), Srebrenik – Orašje (u tunelu Ormanica) i Doljani – Metković (između graničnih prelaza).\nNa graničnim prelazima u petak ujutru zadržavanja nisu duža od 30 minuta. Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko – Gunja, zaključuju iz BIHAMK-a.\n#BIHAMK#snijeg#stanje na putevima


UPOZORENJE NOVINARIMA "Ne putujte u Tursku"\nNemačko novinarsko udruženje savetuje novinare i blogere da ne putuju u Tursku, a tu se podrazumevaju i privatna turistička putovanja.\nGrupa koja zastupa novinare poziva se na izveštaje o hapšenju državljanina Nemačke prošle sedmice osumnjičenog za propagandu u ime terorističke organizacije zbog objave na "Fejsbuku" u kojoj je pružio podršku nezavisnoj kurdskoj državi.\nNemački mediji javili su da je Nemac pušten, ali mu je naređeno da ostane u Turskoj, preneo je AP.\nGrupa je pozvala novinare da pre putovanja provere da li su na društvenim medijima ili u svojim izveštajima pominjali tursku politiku.\nNESVAKIDAŠNJE UPOZORENJE BERLINA "Ako idete u Tursku rizikujete hapšenje zbog IZRAŽAVANJA MIŠLJENJA"


22/10/2019 | 22:15 ⇒ 22:52 | Izvor: RTRS\nCrvena Zvezda -Totenhem (foto:Alex Broadway/Getty Images)\nNažalost, klub iz Londona izlazak iz krize odbarao je baš u duelu sa "crveno-bijelima", koji su put Engleske otišli sa umjerenim optimizmom, ali su na kraju vratili se sa ubjedljivim porazom.\nOvim porazom Totenhem je prestigao Zvezdu na tabeli, sada ima četiri boda, dok su "crveno-bijeli" ostali na ona tri osvojena protiv Olimpijakosa, koji je ostao na posljednjoj poziciji sa jednim bodom, jer je poražen kod kuće od Bajerna (2:3).\nAtletiko Madrid - Bajer Leverkuzen 1:0\nBriž - PSŽ 0:5\nЈuventus - Lokomotiva Moskva 2:1\nOlimpijakos - Bajern Minhen 2:3


Kapitulacija kao strategija srpske spoljne politike\nDobar si sluga, gospodaru\nSrbija je kolonija kojom upravljaju strani centri moći. To je rezultat višedecenijskog uticaja predstavnika svetskih sila, ali i poltronskog sindroma, koji se prenosi s jedne na drugu generaciju srpskih državnika. Ko god je vladao Srbijom prihvatao je kapitulaciju kao strategiju spoljne politike. Od Slobodana Miloševića do Aleksandra Vučića, svi su državne i nacionalne interese podređivali ličnim. Trgovali su Kosovom, haškim optuženicima i javnim resursima pokušavajući da steknu vašingtonski i briselski sertifikat o podobnosti da vladaju. Nekad su na srpsku vlast uticali Ričard Holbruk, Vilijam Montgomeri i slični reprezentativci američke diplomatije, a danas to radi Metju Palmer, koji se sadistički hvali kako je „izmislio Vučića samo da bi kaznio Srbe".\nSrbija je kuća nasred puta, koja svima smeta i svima treba. Ta epska mudrost poslužila je patriotama kao objašnjenje uzroka pritisaka zapadnih sila u vreme raspada SFR Jugoslavije. Iako u njoj ima istine, još veći problem od geostrateškog položaja predstavlja činjenica da je svaki domaćin, koji je upravljao tom srpskom kućom, rasprodavao sve što je mogao, i imovinu i ukućane. Da bi dobili dozvolu za dolazak i opstanak na vlasti, srpski politikanti su, svaki na svoj način, pristajali na ustupke, kojima su nanosili trajnu štetu državnim i nacionalnim interesima.\nSamo u prvo vreme, početkom devedesetih, zapadni emisari nisu uticali na izbor vlasti u Srbiji. Interes im se završavao na tome da se, posle raspada Saveza komunista, formira demokratski sistem i počne ekonomska tranzicija. Sve što se kasnije dešavalo, zaključno s tragičnim haosom koji danas vlada, najavio je Zoran Đinđić krajem 1999. godine: „Dvojica stranih diplomata su mi rekli da sledeći predsednički izbori nisu bitni, ko god bude izabran moraće da spoljnu politiku uskladi sa interesima Zapada”. Tako je i bilo.\nSlobodan Milošević nije razumeo vreme u kome je vladao. Na koju god stranu krenuo, zalutao je. Amerikanci su mu nudili saradnju, kao lideru najveće republike SFRJ, a on se hvalio kako ponižava njihovog ambasadora Vorena Zimermana, kome je zakazivao, pa, mangupski, tek da demonstrira moć, otkazivao sastanke.\nNa pozive evropskih državnika da Srbija tranzicione procese uskladi sa standardima koji važe u Evropskoj ekonomskoj zajednici, Milošević je odgovarao tvrdnjom da će „naše društvo samo izabrati svoj socijalistički put”. U Rusiji, rasturenoj i poniženoj, čak je i finansijski podržao Genadija Zjuganova, predsednika Komunističke partije, na izborima na kojima je pobedio Boris Jeljcin. Kad je počeo građanski rat u Jugoslaviji, Milošević se ponašao kao piroman - vatrogasac. U oba slučaja - na štetu svih sukobljenih naroda, naročito Srba. Uživeo se u ulogu tvrdog, iskrenog i istrajnog zaštitnika srpskih interesa, ma gde bili. Taj utisak je održavao dok god nije bio ugrožen njegov opstanak na vlasti.\nStimulisao je oružani otpor Srba u Krajini, a istovremeno je stvarao uslove za etničko čišćenje „Bljeskom” i „Olujom”. Podržavao je i Srbe u Bosni, da bi, kad mu je zatrebalo da se zapadnim moćnicima dokaže kao faktor mira i stabilnosti, uveo blokadu na Drini. Potpis na Dejtonski sporazum, kojim se odrekao nekoliko gradova sa srpskom većinom, objašnjavao je opušteno, s povećom dozom ruganja: „Pa šta ako je u Drvaru 97 odsto Srba, neka se presele u Bijeljinu”.\nTakođe, Kosovo je koristio za izborne manipulacije, ali i za trgovinu sa strancima. Krajem 1997. godine, kad su učestale akcije albanskih terorista, srpska policija je odgovorila akcijama u Likoštanu i Prekazu, gde je likvidiran Adem Jašari, prvi vođa UČK. Bitka u dreničkom kraju bila je povod za aktiviranje tzv. Međunarodne kontakt grupe, koja je, na sastanku u Londonu, 9. marta 1998, otvoreno zapretila Srbiji uvođenjem novih ekonomskih i političkih sankcija. Savet NATO-a ocenio je da Kosovo više nije unutrašnji problem Srbije, kojoj je ispostavio nekoliko zahteva - povlačenje specijalnih jedinica MUP-a i Vojske Jugoslavije u roku od 10 dana, dolazak humanitarnih i drugih međunarodnih organizacija, povratak stalne misije OEBS-a na Kosovo, ali i u Vojvodinu i na Sandžak, kao i dolazak nove misije, koju je trebalo da predvodi Felipe Gonzales, pa i prihvatanje međunarodnih posrednika u pregovorima političkih lidera kosovskih Albanaca i vlasti u Beogradu.\nMilošević je ekspresno odbio da primi Gonzalesa, na šta je Međunarodna kontakt grupa odgovorila novim ultimatumom, a Savet bezbednosti UN-a embargom na uvoz oružja i vojne opreme u SR Jugoslaviju, a nešto kasnije zabranjeni su letovi JAT-a i blokirana je imovina političara i ostalih ličnosti sa američke i evropske crne liste.\nPosle serije zvaničnih i tajnih pregovora sa svetskim emisarima Robertom Gelbardom, Klausom Kinkelom, Iberom Vedrinom, Jiržijem Dinstbirom, Strobom Talbotom, Sadako Ogatom, Volfgangom Išingerom i Jevgenijem Primakovom, Milošević je odgovornost prebacio na sve građane Srbije i pokrenuo inicijativu za raspisivanje referenduma.\n-\tPoznato je da smo odbili da prihvatimo učešće stranih predstavnika u rešavanju unutrašnjih pitanja naše zemlje, a pogotovo rešavanju problema na Kosovu i Metohiji, koji predstavljaju unutrašnju stvar Srbije. Smatram da taj stav ima suštinski značaj za očuvanje suvereniteta i teritorijalnog integriteta naše zemlje. Naše odbijanje da strani faktor učestvuje u rešavanju unutrašnjeg pitanja Republike Srbije, Kosova i Metohije, predstavlja takođe narodnu politiku, a ne ličnu ili stranačku politiku. Da li je to tačno ili nije, odgovor mogu dati samo građani - napisao je Milošević 2. aprila 1998. u pismu „crno-crvenoj” vladi i Skupštini, koje je pozvao da raspišu referendum.\nReferendum je, po skraćenoj proceduri, održan 23. aprila 1998. Nije uspeo bojkot, koji su predvodile Demokratska stranka i Demokratska stranka Srbije. Od 73,05 odsto izašlih građana, čak 94,73 odsto se izjasnilo protiv učešća predstavnika međunarodne zajednice u traženju rešenja problema Kosova.\nKoliko je Miloševiću stalo do volje građana videlo se tri nedelje kasnije, kad je, 15. maja, u Beogradu počeo pregovore sa Ibrahimom Rugovom, uz posredstvo američkog izaslanika Ričarda Holbruka.\nKao tada, Milošević se ponašao u svim kriznim situacijama. Junačio se dok je mogao, a onda je, da bi opstao na vlasti, popuštao. Tako je odbio ponudu iz Rambujea, što je dovelo do NATO agresije, koja je okončana kumanovskom kapitulacijom i egozodusom Srba s Kosova.\nKako se Milošević odnosio prema stranim državnicima i diplomatama vidi se iz transkripata njegovih presretnutih razgovora. Saradnike i urednike režimskih medija lično je zvao i delio uputstva kako da plasiraju određene informacije o strancima s kojima je kontaktirao: „Treba da dođe Mate Granić. Pa, nećemo da ga dočekamo s tim što pljujemo po Hrvatima. Treba konstruktivno delovati. Solidarno, mora ta mržnja polako da se potišnjava, majku mu božju...” S još više nežnosti odnosio se prema američkim diplomatama, koje je oslovaljavao nadimcima. O tome svedoči razgovor koji je Milošević vodio s Milanom Milutonovićem krajem decembra 1997, godine o poseti američkog predsednika Bila Klintona američkim trupama u Bosni i Hercegovini.\nMilošević: A, slušaj, zovi Holbruka, raspitaj se, prvo mu kaži: „Biće nam drago da te vidimo” i da dođe na ručak u jedan u petak i tako dalje. A, kaži dobili smo informaciju da ovaj šef njihov dolazi za vikend u Bosnu i da bi bilo dobro, kako kaže ona naša narodna pesma „nemoj moju kapiju da prođeš“... Moj Vilijame kad u vojsku pođeš, nemoj moju kapiju da prođeš... Tako mu kaži. A možda on ide da vidi samo njihove trupe, jer je u Zagrebu ta logistička baza, možda neće da ide kod ovoga...\nMilutnović: Ne, pa ide, osnovna je namera trupe i Sarajevo i Zagreb, sad ja nemam punu informaciju.\nMilošević: Šta će u Zagreb?\nMilutinović: Pa, otkud znam šta će.\nMilošević: Ako je samo Sarajevo, to razumem, da ide da vidi trupe u Sarajevu, ali ako ide u Zagreb, onda je red i u Beograd. Pa, čuj se sa Holbrukom, nemoj preko Krisa... (Kristofer Hil). Iako je Kris fini čovek, mislim, ali dok Kris njemu objasni, ovo-ono, ovaj kao tebi mora da se opravdava... Kris je naš prijatelj i dobar čovek.\nMilutinović: Ne, neću ja preko Krisa, ja samo moram da budem uporan. Znaš, jer Holbruk kad on nas treba, i mene treba, onda on mene proganja i nađe. A kad ja njega trebam, onda da rodim mečku, znaš. On je vrlo nekulturan.\nKlinton nije hteo da dođe u Beograd, ali pristao je na telefonski razgovor sa Miloševićem. Te večeri, kad ga je pozvao, Klinton je rekao: „Gospodine predsedničke, kako ste? Lepo je čuti vam glas.” Dve godine kasnije, dok je vodio kampanju kojom je stvarao uslove za bombardovanje Jugoslavije, Klinton je Miloševića nazivao „krvnikom” i „mesarom” koji naređuje klanje civila i silovanje dece. Kratak put, od „Ako ne znamo da radimo, mi Srbi znamo da se bijemo” i „Srbija se saginjati neće” do „Mir nema alternativu”, posut je krvlju nekoliko desetina hiljada poginulih i obogaljenih, i nesrećom nekoliko stotina hiljada prognanika i izbeglica.\nNa kraju, Slobodan Milošević je glavom platio cenu svojih grešaka, izazivanih komunističkim slepilom i beskrupuloznom željom da ostane na vlasti.\nU drugačijim okolnostima, ali s podjednakim pritiscima spolja, nisu se snašli ni Vojislav Koštunica i Zoran Đinđić. Posle petooktobarskih promena i oni su primenili Miloševićevu taktiku u odnosu na strane faktore: „Insistiramo da se dogovorimo kako vi kažete”. No, u početku ni to nije išlo lako. Iako su DOS i, personalno, Koštunica bili američki projekti, strane diplomate su vrlo rezervisano dočekali obaranje režima na ulici, pučem.\nČak i kad je Milošević priznao poraz - više na nagovor Sergeja Ivanova, nego iz uverenja da je izgubio izbore - stranci su bili distancirani. Na inauguraciji Koštunice nije bilo visokih zvanica, pojavio se samo Džordž Papandreu. Međutim, kad je DOS pobedio i na republičkim izborima okolnosti su se promenile. Sve zapadne države su u Srbiju poslale svoje najjače diplomate. Prva postava - Montgomeri, Kraford, Keler - značajno je uticala na srpsku političku scenu, i to ne samo na definisanje spoljnih poslova, nego na svaki detalj, od ekonomije i pravosuđa do stanja u medijima.\nLideri DOS-a su bespogovorno izvršavali zadatke. Koštunica je pristao da abolira 1.200 Albanaca, koji su bili u srpskim zatvorima pod sumnjom ili s pravosnažnim presudama zbog terorizma. Među njima je bio i Aljbin Kurti, aktuelni premijer tzv. Kosova. Žak Širak, francuski predsednik, u znak podrške pozvao je Koštunicu u Bijaric, na samit Grupe 7, a američka nevladina organizacija Istok-Zapad (East-West Institute) dodelila mu je nagradu “Državnik godine”.\nI Zoran Đinđić je uživao u slavi i podršci stranaca. Međutim, idila nije dugo trajala. Umesto podrške, strane diplomate su počele da ispostavljaju zahteve. Najteži zadatak bilo je izručenje Slobodana Miloševića Haškom tribunalu. Koštunica je u predsedničkoj kampanji pričao da mu je “Hag deveta rupa na svirali”. Pod pritiskom Karle del Ponte, Koštunica je opušteno češkao svoje rupe, glumeći neobaveštenost. S druge strane, Đinđić je primenio Miloševićevu taktiku - pretio je narodu kojim je vladao. “Niko ne želi da izruči svog bivšeg predsednika stranom sudu, ali mi se nalazimo u takvoj poziciji, u koju nas je on doveo, da nemamo izbor. Tačnije, možemo da biramo - ako to ne uradimo, opet ćemo biti stavljeni pod sankcije, izolovani od civilizovanog sveta. To ne smemo da dozvolimo, moramo da preuzmemo odgovornost”, pričao je Đinđić. Što je rekao, to je i uradio, preuzeo je odgovornost i deportovao Miloševića, a kasnije i Vojislava Šešelja i još nekoliko bivših državnika i vojnih i policijskih oficira.\nGlavnu reč u Beogradu, a i Podgorici, vodio je američki ambasador Vilijam Montgomeri. Bez njegovog odobrenja nije mogla da se donese nijedna odluka, strateška ili kadrovska. Koliki je bio njegov uticaj videlo se i na primeru proterivanja Vladimira Popovića, zvanog Beba, iz vlade Srbije.\nMontgomeri je sumnjao da ga Đinđićev konsiljere i najvažniji partner u vlasti špijunira, da ga je snimio u romantičnoj avanturi s jednom Beograđankom. Ambasador je sačekao da Popović napravi neku drugu grešku, koja se ne tiče njega lično, da ne ispadne kako se sveti. Prilika se pojavila kad su Popović i Željko Mitrović poveli kampanju protiv Verana Matića i B92.\n-\tPitao sam premijera Đinđića šta zna o napadima Pinka na B92. Premijer Đinđić mi je bez ikakvog oklevanja rekao da Vladimir Beba Popović stoji iza tih napada. Ja sam se prilično iznenadio i rekao sam: “Možete li mi reći nešto više?” On mi je objasnio da je Beba Popović neprekidno zvao Željka Mitrovića i zahtevao nove i nove napade na Verana Matića i B92, i da je to činio potpuno bez znanja premijera. Đinđić mi je objasnio da je o tome razgovarao s Mitrovićem i da mu je on potvrdio da su pozivi dolazili od Popovića i da je Mitrović pretpostavio da premijer zna za te pozive. Đinđić mu je rekao da nije znao i da ti napadi treba da prestanu - objasnio je Montgomeri u NIN-u u junu 2003. zašto je Beba Popović dobio šut kartu.\nMontgomeri je, pored ličnih i kadrovskih problema, pokušavao i da reši neka ozbiljna državna pitanja. S namerom da stvori američko-srpsko poverenje i partnerstvo, Montgomeri je došao na ideju da Vojsku Jugoslavije uključi u mirovne operacije NATO-a u Afganistanu. S polaznom pretpostavkom da Srbi već znaju kako se ratuje protiv mudžahedina i da bi to iskustvo bilo korisno u Afganistanu, Montgomeri je počeo da konkretizuje taj plan. Zoran Živković, Đinđićev naslednik na mestu premijera, odmah je pristao, a i Pentagon je dao zeleno svetlo. Ideju su sabotirali albanski lobisti u Stejt departmentu, koji su shvatili da bi vojna saradnja SAD i SRJ oslabila njihove pozicije na Kosovu. Tako je propala Montgomerijeva namera da Srbi ubijaju i ginu u Afganistanu kako bi dokazali prijateljstvo s Amerikancima, koji bi im oprostili što su ih bombardovali.\nPropao je i Montgomerijev pokušaj da pacifikuje Socijalističku partiju Srbije. Posle dva razgovora sa Ivicom Dačićem, 2004. godine, procenili su da je rano za krupne promene kursa SPS-a, još su sveže rane zbog Miloševićevog hapšenja i izručenja Hagu. Dve godine kasnije, Montgomeri je počeo da vrbuje Aleksandra Vučića. To je bio lak posao.\n-\tZapad postavlja vladare po celom svetu. Amerika je postavila Jeljcina u Rusiji, Homeinija u Iranu, pa i Đinđi-\nća u Srbiji - govorio je Vučić, nadajući se da će i on doći na red.\nTo se i dogodilo, ali ne zahvaljujući njemu i njegovim sposobnostima, nego političkom diletantizmu Borisa Tadića i Vojislava Koštunice. Od 2004. godine, kad je nastala kohabitacija lidera DS i DSS, koliko god različito gledali na ključna unutrašnja pitanja, obojica su slepo izvršavali naloge stranih ambasadora. Montgomerija je nasledio Majkl Polt, za koga su i najbliži saradnici tvrdili da je primitivan i tup. I takav, Polt je dosledno sprovodio američki plan redefinisanja “postkosovske” Srbije. Predsednika i premijera Srbije držao je na kratkom povocu.\nU maju 2007. godine, posle vanrednih parlamentarnih izbora, Tadić i Koštunica nisu mogli da se dogovore oko formiranja vlade. Tadić je insistirao da mesto premijera pripadne Božidaru Đeliću, a Koštunica je to hteo za voljenog sebe. Da bi dokazao moć, da ima veći koalicioni kapacitet, Koštunica je podržao izbor Tomislava Nikolića za predsednika Narodne skupštine. To je izazvalo šok u američkoj ambasadi. U depešama Stejt departmentu, koje je objavio Vikiliks, opisane su reakcije Polta.\n-\tAmbasador je telefonirao Tadiću i Koštunici u ranim satima 8. maja, a čuo se i sa Dinkićem. Tadić je zvučao umorno i potišteno, bio bez jasne strategije koje naredne korake da preduzme. On ne misli da je Koštunica sasvim digao ruke od dogovora sa DS-om, ali obećava da više neće biti popuštanja od strane DS-a. On kaže da DSS i SRS nisu postigli dogovor, ali da pričaju o njemu. Ambasador je pitao Tadića da li veruje da je Koštuničina podrška Nikoliću u stvari DSS-ov blef, kako bi jače pritisnuli DS. Kroz bespomoćan smeh, predsednik je dopustio tu mogućnost, ali je dodao da on može da zamisli Koštunicu kako ide do kraja sa radikalima. Tadić kaže da je Dinkić uvek podržavao Koštunicu protiv njega, a podozreva da će se to nastaviti čak i posle izbora Nikolića. Koštunica je ambasadoru rekao da ni on nije zadovoljan ishodom, ali da ima mnogo iskustva u srpskoj parlamentarnoj politici i da je osećao da mora da unese stabilnost u parlament, zato što se o rezoluciji Saveta bezbednosti UN raspravlja u Njujorku. On kaže da je i dalje otvoren za kompromise u pogledu razgovora o koaliciji, ističući da je uputio Tadiću nekoliko povoljnih ponuda, a da su one prihvaćene izbor Nikolića ne bi bio neophodan. Nastavljajući u predvidivom stilu, Koštunica je rekao da je ovaj trenutak veoma težak zbog Kosova. Upitan da li bi bio spreman da uđe u koaliciju sa SRS, on je najpre izbegao direktan odgovor. Kada smo ga pritisli i podsetili na njegova uveravanja da nikada neće formirati koaliciju sa SRS, odgovorio je da izbor Nikolića nije ništa promenio u tom smislu - navodi se u depeši od 8. maja.\nDa se ne zna ništa drugo, već ovaj izveštaj Majkla Polta dovoljno dobro ilustruje odnos srpskih državnika prema stranim diplomatama. Dva vodeća srpska političara u rano jutro raportiraju američkom ambasadoru, otkrivaju mu svoje namere, nade i brige, zaklinju mu se na lojalnost i ogovaraju jedan drugog. Tadić je podršku Amerikanaca pokušavao da osvoji zastrašujući ih radikalima, a Koštunica je lične ambicije, da dobije još jedan premijerski mandat, skrivao pričom o Kosovu.\nPod patronatom Polta, Koštunica i Tadić su se ipak dogovorili, formirali zajedničku vladu, koja je pala na prvom ozbiljnom ispitu, u februaru 2008. godine. Posle demonstracija u Beogradu, povodom jednostranog proglašenja nezavisnosti albanske lažne države Kosovo, kad je zapaljena američka ambasada, Koštunica je etiketiran kao američki neprijatelj broj dva, odmah posle Bin Ladena. Postupajući po američkim sugestijama, svi funkcioneri DS-a, od Tadića i ministara, pa do opštinskih odbornika, morali su da bojkotuju kolege iz DSS-a. Sabotaža je okončana Koštuničinom ostavkom, koju je on nazvao “vraćanjem mandata narodu”. Koštunica i DSS su otišli u prošlost, a tim putem je, da to nije ni primetio, krenio i Tadić, zajedno sa svojim DS-om.\nPosle izbora 2008. godine Zapad je podržao Tadića s uverenjem da će biti lakši sagovornik na temu Kosova od Koštunice. Tadić je popuštao koliko je mogao, ali ipak nije ispunio očekivanja. Nije ni mogao s obzirom na sva intelektualna i karakterna ograničenja. Naprosto, on je više pažnje i energije potrošio na to da hrvatskog kolegu Ivu Josipovića nagovori da urgira kod Severine da pristane na upoznavanje, nego na teme od državnog interesa. Na Tadićeve odluke su više uticali njegova miljenica Ana Hrustanović Urošević, Nebojša Krstić Krlo i Jasmina Stojanov Džesi, nego svi normalni ljudi u kabinetu, a nije ih bilo mnogo. Dok je Tadić vreme provodio u skladu sa stihom “Oženjen sam, kao momak živim”, njegovim poslom se bavio Miodrag Miki Rakić. Upravo njemu, posebno posthumno, na teret se stavlja odgovornost za sve Tadićeve greške. A, bilo ih je u ogromnim količinama. Dve su bile fatalne.\nPoput Miloševića, Tadić je uspeo da se zameri i Zapadu i Istoku. Na sednicu Generalne skupštine Ujedinjenih nacija u septembru 2010. godine ministar inostranih poslova Vuk Jeremić je otišao s predlogom rezolucije u kojoj se osuđuje jednostrano proglašenje nezavisnosti Kosova. Uz podršku Rusije, Srbija se pozivala na odsustvo prava na secesiju. Lobiranje je uspelo, sve je bilo pripremljeno za glasanje kojim je GS UN trabalo da prihvati srpski predlog rezulucije. Međutim, Tadić je iz Brisela u Njujork poslao drugi tekst rezolucije, usaglašen sa Evropskom unijom. Ne samo što je tom odlukom učinio uslugu kosovskim Albancima i njihovim zapadnim saveznicima, nego je odbacio i ponizio ruske partnere, pa i svog ministra.\nNe zna se ko je tada presudno uticao na Tadića. To je, sigurno, pokušala evropska komesarka Ketrin Ešton. Navodno, i ambasadori Kvinte su mu rekli da postoji opasnost da, u slučaju predlaganja “ruske rezolucije”, Srbe na Kosovu može da zadesi nova “Oluja”, a to UNMIK neće moći da spreči. Pojednostavljeno rečeno, ako Srbija pristane na saradnju sa Rusijom u UN-u, eto rata na Kosovu. Taj blef je uspešno primenjivan i pre i kasnije. Osnovano se sumnja da je Rakić bio tas na Tadićevoj vagi, koji je pretegnuo na stranu protiv Rusije. Od tada, Tadić je u Moskvi pomenut samo kad je Putin šeretski zamolio Tomislava Nikolića da “pozdravi Borisa Tadića”.\nKao što je od Rusije napravio ličnog protivnika, Tadić je uspeo da to uradi i od Nemačke. Da bi sprečili postavljanje carinskog punkta, Srbi sa severa Kosmeta su podigli barikade na Jarinju. Došlo je do sukoba u kojima je ranjeno sedam Srba i četiri pripadnika Kfora iz nemačkog kontingenta. Angela Merkel je u Bundestagu obećala da će brzo i trajno rešiti probleme koje prave Srbi. To je i pokušala. Krajem avgusta 2011. nemačka kancelarka je posetila Beograd. Transkripti razgovora iza zatvorenih vrata još nisu dostupni javnosti, ali postoje svedoci koji opisuju taj susret.\nPosle razmene kurtoaznih želja, čestitki i pozdrava, u kojima je Merkelova istakla uverenje da je Srbiji mesto u Evropi i da Srbija može da bude pouzdan partner Nemačkoj, ali prvo mora da ukine paralelne državne institucije na Kosovu i omogući “misiji Euleks da pristojno radi svoj posao”. Razgovor je tekao ovako:\nMerkel: Ovde je pripremljen dokument, kojim Srbija treba da se obaveže da će ukinuti paralelne strukture na Kosovu.\nTadić: Kakav dokument?\nMerkel: Onaj koji smo dogovorili. U čemu je problem?\nTadić: Ne znam... Ja sam predsednik države koja ima svoje principe i svoj Ustav... Mi ne priznajemo, niti ćemo ikada priznati nezavisnost Kosova. Mi se zalažemo za dijalog... Priština unilateralnim akcijama i nasiljem pokušava da promeni situaciju na terenu. To ne radimo mi.\nMerkel: Ne, ne... Ovaj dokument je usaglašen...\nTadić: Ne znam...\nRazgovor je naprasno prekinut, baš kao i konferencija za novinare, kad je Merkelova pokazala Tadiću na sat i na engleskom mu rekla da više nema vremena, mora da ide.\nTada je vreme isteklo i Tadiću. Nema šanse da bi Merkel došla u Beograd s nekim dokumentom, a da to nije usaglašeno s Tadićevim kabinetom. Nije isključeno da je Tadić lično pristao na povlačenje institucija sa severa Kosmeta, pa se kasnije uplašio za rejting i pravio naivan i neobavešten. Takođe, moguće je da su to dogovorili Miki Rakić ili Jovan Ratković, Tadićev savetnik za međunarodnu saradnju. Oni su se bavili protokolom i pripremom sastanaka, dok se Tadić bavio Eleonorom, Emom, Enom, Elom ili kako su se već zvale njegove nestašne ljubimice.\nKo god bio kriv, doprineo je da Nemačka, a to znači i Evropska unija, čestitaju Nikoliću na pobedi na predsedničkim izborima i da Ivici Dačiću prećutno odobre ulazak SPS-a u koaliciju sa SNS-om. Tako je naprednjački kartel počeo poslednju fazu uništenja Srbije.\nSvi srpski državnici prihvatali su ulogu kolonijalnih namesnika, ali niko nije to radio tako besramno kao Aleksandar Vučić. Petnaestogodišnji staž u radikalima stvorio je kod Vučića kompleks niže vrednosti, pa se sad ponižava pred svakim strancem, svejedno da li je ministar, ambasador, pomoćnik nečijeg pomoćnika u nekoj međunarodnoj organizaciji ili konobar koji solidno vlada engleskim.\nVučić je celu srpsku diplomatsku službu prilagodio svojim F dijagnozama. Pod njegovim uticajem pogaženi su svi protokoli i običaji.\nU Miloševićevo vreme, opterećeno ratovima i najtežim oblicima pritisaka, ipak se poštovala procedura. I kasnije, pod Tadićem i Koštunicom, zadržali su se osnovni standardi. Na to su uticale i karakterne osobine funkcionera. Recimo, Vuk Jeremić je američke ambasadore prinudio da se ponašaju u skladu s diplomatskim običajima, upućivao ih je na saradnju sa pomoćnikom za bilateralu u MSP-u, kako i dolikuje nivou. Meri Vorlik je to trpela sportski, što se ne može reći za Kamerona Mantera, koji je na pomen Jeremićevog imena dobijao tikove. Dok je bio na funkciji potpredsednika SAD-a, Džo Bajden je posetio Beograd. Na aerodromu, kad se rukovao sa srpskim šefom diplomatije, nije mogao a da ne konstatuje: “Ti si onaj mali što nam pravi velike probleme”. Hilari Klinton je na jednom koktelu prišla Jeremiću i “dobronamerno” ga upozorila: “Dobro razmislite šta radite, mladi ste, nemojte da suviše rizikujete”.\nVučić ne mari za protokol i dostojanstvo funkcije koju vrši. Čim je došao na vlast, primenio je strategiju koje se drži i danas. Sve ambasadore i ostale belosvetske diplomate podmićuje tuđim novcem. Nikoga od njih ne poštuje, ali prema svakome se odnosi poltronski. To je najbolje opisao Brana Crnčević, koji ga je posmatrao kako razgovara s tadašnjim američkim ambsadorom Majklom Kirbijem. Onoliko laskanje, osmehivanje i susretljivost, Crnčević je odlično opisao pohvalom na Vučićev račun: “Dobar si sluga, gospodaru”.\nDok ambasadore i ostale diplomate kupuje novcem, podršku glavnih likova, lidera najuticajnijih država, Vučić osvaja većim poklonima. Da bi ga Emanuel Makron odveo u tajne pariske odaje, Vučić je francuskim kompanijama dao beogradski aerodrom i izgradnju metroa, i to po trostruko većoj ceni. Ako je Francuzima malo dve milijarde evra, može šest, za Vučića to nije problem, ne plaća on, nego normalni građani Srbije. Na isti način raskrčmio je sve što je stigao.\n-\tNa predsedničkim izborima u Americi podržavam Hilari Klinton zato što sam pametan - rekao je Vučić 2016. godine, neposredno pred pobedu Donalda Trampa.\nČetiri godine kasnije, sa istom pameću, podržao je Trampa protiv Džozefa Bajdena. Sad mu ostaje samo da se nada kako će Metju Palmer uspeti da nađe prolaz do Bajdena, da ga podmiti i odobrovolji.\nVučić je Palmera godinama opisivao kao opskurnog kriminalca, koji po povoljnoj ceni rasprodaje uticaj koji ima u Stejt departmentu. Ako ni u čemu drugom, u tome je bio u pravu. To je dokazao kad je Palmera pretvorio u svog abonenta. Otkad je Vučić na vlasti, Beogradom su prodefilovala tri američka ambasadora. Svaki je pružao podršku Vučićevom zatiranju Srbije, ali njegov najvažniji Amerikanac i dalje je bio i ostao Palmer.\nI Palmer je uvek govorio istinu o Vučiću.\n-\tJa sam izmislio Vučića. Napravio sam presedan i čoveka sa crne liste preporučio u Vašingtonu. Znao sam da je Vučić najbolja kazna za Srbe, oni nisu ni zaslužili boljeg - i danas se hvali Palmer.\nUnazad trideset godina, na službi u Beogradu bilo je mnogo stranih diplomata sa izrazito negativnim stavom prema Srbima i Srbiji. I sada ima onih koji zastupaju stavove koji su štetni po Srbiju, ali samo Palmer je iskreno mrzi, zato sadistički uživa u svemu što Vučić radi.\nŠta i kako Vučić radi, i kakve će to posledice ostaviti, dobro zna i Ivica Dačić. Dok je bio šef diplomatije, Dačić je prihvatio ulogu klovna, s nadom da će mu to poslužiti kao olakšavajuća okolnost kad dođe do svođenja računa. “Nisam kriv za izdaju Kosova i svu ostalu štetu, ja sam jeo, pio i pevao, Vučić je vodio spoljnu politiku”, biće Dačićev odgovor na optužbe za veleizdaju\nSrbija je kolonija. Srpski političari mare samo za lične, a ne za državne i nacionalne interese, zato bespogovorno pristaju na status poslušnika, koji izvršavaju naređenja stranih emisara. Iako je to na prvi pogled izgleda tragično, ipak treba biti realan - da nije stranaca, kad se aktuelni diktator ne bi plašio ni njih, kad bi mogao da nekažnjeno radi sve što želi, Srbija bi bila pretvorena u veliki koncentracioni logor, s tendencijom da postane veliko groblje. Kako je krenulo, ni to nije isključeno. A, kad Aleksandar Vučić bude smaknut s vlasti, to neće biti zahvaljujući strancima, nego pobuni robova. Što pre, tim bolje.\nA, kad Aleksandar Vučić bude smaknut s vlasti, to neće biti zahvaljujući strancima, nego pobuni robova. Što pre, tim bolje.


MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI | Repozitorij MEFST\nSršen, M. (2020). MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI (Diplomski rad). Preuzeto s https://urn.nsk.hr/urn:nbn:hr:171:978954\nSršen, Miro. "MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI." Diplomski rad, Sveučilište u Splitu, Medicinski fakultet, 2020. https://urn.nsk.hr/urn:nbn:hr:171:978954\nSršen, M. (2020). 'MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI', Diplomski rad, Sveučilište u Splitu, Medicinski fakultet, citirano: 20.10.2021., https://urn.nsk.hr/urn:nbn:hr:171:978954\nSršen M. MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI [Diplomski rad]. Split: Sveučilište u Splitu, Medicinski fakultet; 2020 [pristupljeno 20.10.2021.] Dostupno na: https://urn.nsk.hr/urn:nbn:hr:171:978954\nM. Sršen, "MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI", Diplomski rad, Sveučilište u Splitu, Medicinski fakultet, Split, 2020. Dostupno na: https://urn.nsk.hr/urn:nbn:hr:171:978954\nZa citiranje koristite ovu mrežnu adresu: https://urn.nsk.hr/urn:nbn:hr:171:978954\nNaslov MINERALNA GUSTOĆA KOSTI I TRABEKULARNA STRUKTURA KOSTI U BOLESNIKA NA HEMODIJALIZI\nNaslov (engleski) BONE MINERAL DENSITY AND TRABECULAR BONE STRUCTURE IN PATIENTS ON HEMODIALYSIS\nAutor Miro Sršen\nDatum i vrijeme pohrane 2020-07-17 12:46:09


U sklopu projekta “Osobe sa autizmom – žrtve društvene nebrige”, koji sprovode magazin Gracija i portal Gracija.ba s ciljem informiranja javnosti o izuzetno teškom položaju jedne specifične grupe osoba iz autističnog spektra, uradili smo anketu u kojoj je učestvovalo 620 ispitanika.\nRadi se o sveobuhvatnoj kampanji vidljivosti osoba iz autističnog spektra, te boljeg razumijevanja ovog neurorazvojnog poremećaja kao i problema s kojim se suočavaju roditelji djece iz autističnog spektra. Odgovori u anketi su nam pokazali koliko je važno ovo pitanje vratiti u fokus javnosti, te kako treba otvoriti dijalog sa svim relevantnim sugovornicima kako bi osobe iz autističnog spektra mogle bez predrasuda i izolacije živjeti u bh. društvu. Na pitanje znaju li šta je autizam, 93,2% ispitanika je odgovorilo potvrdno, dok postoji nezanemariv postotak od 6,8% ispitanika koji to ne znaju. Broj onih koji su tačno odgovorili da se radi o neurorazvojnom poremećaju je 90,6%. Osamdeset posto ispitanika odgovorilo je kako poznaje osobu iz autističnog spektra, a 95,2% njih smatra kako djeca iz autističnog spektra imaju pravo na obrazovanje kao i sva druga.\nNa zaključak da je potrebno pokrenuti javni dijalog na temu autizma navode i odgovori na pitanje “Postoji li povezanost autizma i vakcinacije?”: sa “Da” je odgovorilo 20,5%, odgovor “Ne” dalo je 35,6%, dok je 43,9% ispitanika odgovorilo “Ne znam”. Očito je da postoje velike nedoumice oko ovog pitanja, te je potrebno animirati stručnu javnost koja će pružiti adekvatne odgovore.\nNajveći stepen saglasnosti ispitanici su pokazali na pitanju “Da li bi država trebala brinuti o djeci iz autističnog spektra?” – čak 99,4% je odgovorilo potvrdno. Ovakav rezultat nam daje za pravo da ukazujemo na izvore diskriminacije osoba s poremećajima iz autističnog spektra u ostvarivanju njihovog prava na zdravstvenu zaštitu, školovanje, zapošljavanje... te od nadležnih tražimo odgovore o mogućnosti prevazilaženja problema i potrebi zakonskog reguliranja ovih oblasti.


Ovo kolo Premijer Lige obeležili su fudbaleri Liverpula koji su razmontirali anemični Mančester Siti i, naravno, fantastični Džejmi Vardi koji je izjednačio rekord Ruda van Nistelroja pogađajući u centar 10 tekmi u nizu! U sledećem kolu pokušaće da postane večan a protivnik je Mančester Junajted i neverovatni David De Gea na golu.\nOd ostalih rezultata vredi istaći hladnu dobrodošlicu koju su Lukaku i Barkli servirali novom menadžeru Aston Vile, kanonadu Pevaca nad Čekićarima i ogromna 3 boda Sanderlenda u gostima kod Kristal Palasa.\nOsvrt na celo kolo, tekmu po tekmu upravo ovde. Uživajte.\nVotford – Mančester Junajted 1:2 (Dini pen. 87′ – Depaj 11′, Dini a.g. 90′)\nSmatram da nisam baš Brajan Klof ali nisam ni fudbalski analfebet. Zašto to kažem? Zato što i dalje ne mogu da shvatim na koji način Van Galov Junajted uspeva da pobeđuje. Čak, u ovoj utakmici i nisi bili toliko loši. Prvi gol mi je genijalan, obratite pažnju na centaršut Erere, čovek nije ni podigao glavu da vidi raspored svojih igrača u kaznenom prostoru i uputio je savršenu loptu koju je Depaj majstorski sproveo u gol. Smoling i De Gea su ponovo bili fantastični i bukvalno sami držali odbranu Junajteda! Međutim, i pored tih pojedinačnih primera ne mogu da vidim po čemu je to Junajtedova igra prepoznatljiva (pozitivne aspekti igre). Ne verujem da ovakav sistem opstaje na duži rok. Uz sve to imaju i velik broj povređenih igrača – Runi, Martial, Erera, Felaini, Valensija, Džouns itd. U sredu ih očekuje važan meč u Ligi šampiona, na Old Traford dolazi PSV.\nMemfis Depaj postigao gol i predstavio novi imidž\nČelsi – Norič Siti 1:0 (Dijego Košta 64′)\nČelsi se polako oporavlja od čega god da ih je snašlo na početku sezone. Da se razumemo, nije to ni blizu Čelsija iz prošle sezone ali je evidentan napredak u odnosu na period koji je iza nas. Želja koju su pokazali u subotu dobar je putokaz za nastavak sezone. Kanarinci su pali bukvalno na foru. Brzo izveden slobodan udarac na sredini terena od strane Fabregasa, lopta u prostor za Koštu i to je uglavnom to. Norič je naučio važnu lekciju, jednostvano u Premijer Ligi se svaka nepažnja kažnjava. Na ovom nivou ne može cela odbrana da okrene leđa lopti i dozvoli da primi takav gol. Dijego Košta je mogao da upiše barem het-trik.\nAtmosfera na Stemford Bridžu\nEverton – Aston Vila 4:0 (Barkli 17′,42′, Lukaku 28′,59′)\nEverton je u odličnoj formi i u subotu su to pokazali. Međutim, mislim da oni nisu bili toliko dobri koliko je Vila bila loše. Ako ovako nastave, Čempionšip je njihova sledeća stanica, utakmica na Gudisonu im je dobar primer – kako ne treba. Sa takvim igračkim kadrom, koji je ispod nivoa Premijer Lige, oni moraju pružati 200% svojih mogućnosti, podbacivanje im nije opcija. Januarski prelazni rok je veoma blizu, Vila je veliki klub i mesto im je u eliti. Everton ako ovako nastavi ima puno pravo da se nada visokom plasmanu (top 8).\nPremijer Liga će ih još dugo gledati – tek su im 22\nNjukasl Junajted – Lester Siti 0:3 (Vardi 45+1′, Uljoa 62′, Okazaki 83′)\nNije sramota izgubiti kod kuće od Lestera ali je itekako sramota izgubiti onako kako je to učinio Njukasl. Nisu se videli na terenu, Lisice su ih pojele. Nakon ovakve utakmice možda najviše može biti tužna ekipa Bormuta koja uviđa ko ih je pobedio na njihovom Din Kortu. Meklaren je kritikovao Mitrovića, s razlogom, ali tim na terenu ipak čini 11 igrača. Gde je bio kapiten Koloćini ?! Lester ponovo odličan, a pravi test ih očekuje u subotu u 18.30h kada na King Pauer stadion dolazi Mančester Junajted. To je derbi prvog i drugog na tabeli, ko bi rekao na početku sezone ?! Povrh svega, verujemo da će Lester i to rešiti u svoju korist! Imaju puno pravo da očekuju pobedu.\nLisice su na vrhu tabele, a Vardi obara rekorde\nSautempton – Stouk Siti 0:1 (Krkić 10′)\nSveci nikako da uhvate kontinuitet. Stalno ih hvalimo a oni umeju da iznenade neprijatno. Stouk nije mačiji kašalja ali ovakve utakmice Sautempton mora da dobija ukoliko želi da se etablira u vrhu Premijer Lige. S druge strane, Keramičari su odigrali dobar meč. Nakon ovakvih pobeda i pobede nad Čelsijem kroz glavu im sigurno prođu utakmice poput one kod kuće sa Votfordom. Bojan Krkić je fantastičan igrač, kada je zdrav potpuno je nezaustavljiv! Verujemo da se neće još dugo zadržati u Stouku iako apsolutno uživa pod komandom Marka Hjuza.\nŠteta što nije odlučio da igra za Srbiju\nSvonsi Siti – Bormut 2:2 (Aju 28′, Šelvi pen. 39′ – King 10′, Gosling 26′)\nSvonsi nije pobedio od avgusta. Očekivali smo prekid te serije protiv ranjenih Trešnjica ali već u 26.min je bilo 0:2! Na kraju Labudovi su iščupali bod. Ne znamo šta se dešava sa njima, ali ako Geri Monk i ovo preživi onda uprava baš ima poverenja u njega. Mi gotivimo Monka, ali možda je stvarno vreme da Svonsi nađe novog menadžera, jer teško će dalje ovako. Gol Ajua je prava majstorija i trenutno on vuče Labudove. Drugi gol koji je primio Svonsi je klasičan primer indolentosti odbrane, ne možete dati toliko vremena i prostora protivniku u svom šesnaestercu. Bormut s druge strane, kada su već poveli 0:2 morali su utakmicu rešiti u svoju korist! Ta 3 boda bi im bila itekako vredna u borbi za opstanak. Ovako, jako teško će do opstanka prosipajući bodove redom protiv Njukasla, Svonsija itd.\nAko žele i sledeće godine da budu elita ovakve utakmice moraju pobeđivati\nVBA – Arsenal 2:1 (Morison 35′, Arteta a.g. 40′ – Žiru 28′)\nArsenal je poveo ali izgubio. Kazorla je na nesrećan način promašio penal. Možda im je u mislima već bila Liga Šampiona ali nisu smeli ovde da ispuste pobedu. Povredio se Kokelan i to na nešto duži period, a umesto njega je ušao Arteta koji je napravio prekršaj iz kojeg su prmili gol za 1:1, a drugi gol je lično dao. Imao je Arsenal lepe šanse preko Ozila i Kembela ali ih nisu iskoristili. Sve u svemu, loš vikend za Artetu i Arsenal.\nKazorla maši penal\nMančester Siti – Liverpul 1:4 (Aguero 44′ – Mangala a.g. 7′, Kutinjo 23′, Firmino 32′, Škrtel 81′)\nLiverpul je rastočio Građane. U 32. minutu bilo je 0:3! Videli ste na našoj fb stranici kako su ih pritiskali i kakvim su tempom igrali, zaista impresivno. Izgledali su na terenu tačno onako kako smo i zamišljali kada smo čuli da ih preuzima Klop. Sitijeva odbrana bez Kompanija liči na cirkus. Mangala nikako da opravda uloženi novac, prosto je trčkarao po terenu i da nije bilo Harta na golu poraz bi bio daleko veći! Kun Aguero se vratio i to je veliki plus za Siti u budućem periodu.\nDa li prisustvujemo stvaranju istorije?\nTotenhem – Vest Hem 4:1 (Kejn 23′,50′, Aldevild 33′, Voker 83′ -Lancini 87′ )\nVest Hem je bio očajan. Ako pogledate kako su iznosili loptu iz odbrane sve će vam biti jasno, na kraju su tako i gol primili. Kada nema Pajea izgledaju kao sasvim druga ekipa i to se vidi baš kada iznose loptu. Pojačanja u odbrani su preko potrebna, Bilić je to sigurno uvideo – igrao je štopera. Totenhem je bio odličan, mogli su dati bar još 3 gola. Uz standardno dobre Kejna i Eriksena, vredi pohvaliti i Sona. Ima neverovatnu fudbalsku inteligenciju i prilično brzo se privikao na Premijer Ligu. Totenhem u nedelju od 13h dočekuje Čelsi, očekujemo dobar meč i možemo slobodno reći da je sada Totenhem favorit.\nKejn je na 4 poslednje utakmice dao bar 1 gol\nKristal Palas – Sanderlend 0:1 (Defo 80′)\nBig Sem je pokazao kako se ostaje u ligi! Relativno mrtvu utakmicu u kojoj je Snaderlend imao nešto više prilika pretvorili su u 3 ogromna boda. Na stranu što je to došlo iz amaterske greške golmana Henesija. Bormut koji je direktan rival Sanderlendu za opstanak (barem trenutno) nikad ne bi ovako dobio utakmicu i tu je ta prednost koju Sanderlend ima. Kada se borite za opstanak mnogo manje boli kada jednom izgubite 6:0 nego 6x po 1:0. Mladi Dankan Votmor je Sanderlendov kapitalac. Ulazi sa klupe i radi fantastičan posao u napadu, totalno okrene tok igre u korist svog tima. Nedavno sam ga gledao i u redovima Engleske U21 protiv Švajcarske, ušao je na 0:1, izborio penal i dao gol! Inače, Votmor je ’94 godište i prošao je školu Mančester Junajteda. 2013. godine u Sanderlend je stigao iz niželigaškog Altrinčema za 100 hiljada funti. Još jedna bajka poput Vardijeve?\nDankan Votmor – zapamtite ga\nPremijer Liga – tabela nakon 13. kola\nPremijer Liga – lista strelaca nakon 13. kola\nPočetna » Takmičenja » Premijer liga » Premijer Liga – pregled 13. kola


GALERIJA: "Plati i nosi" - fotografije tipskih kutijica - kutijice.com\nNa stranici GALERIJA: „Plati i nosi“ nalaze se sve fotografije iz sekcije→ „Plati i nosi„. Radi se ambalaži koja nije rađenja za poznate kupce (po narudžbini), već kao tipska, univerzalna ambalaža. To znači da bilo koju količinu ove ambalaže možete naručiti ili preuzeti direktno iz magacijna, u najkraćem mogućem roku.\nNaravno – dizajn možete da birate samo među ponuđenim rešenjema, a eventualni „brending“ možete da uradite sami , ili uz našu pomoć NAKNADNO. U tom smislu vam mogu pomoći neki od postova u sekcij→i „Napravi me“ (u vezi naknadnog brendiranja). Ali postoje i profesionalnije opcije, kao na primer\nBrendirana ambalaža (čak i u vrlo malim serijama)?\nAmbalaži po porudžbini (Tj. „brendiranoj ambalaži“ ) posvećena je u potpunosti sekcija ovog sajta→ „Po tvojoj želji„. To znači da se ona pravi u potpunosti po vašim potrebama,, što nažalost donosi i izvesna ograničenja u vezi minimalnih količina…\nAli šta ako su vaše potrebe daleko manje? Bez brige i za to postoji mnogo rešenja. Ukoliko vam je potrebna manja bredirana količina, rešenje za to su stikeri / nalepnice, pravougaone ili u nekom proizvodljnom obliku. Digitalna štampa nam takođe omogućava da ove stikere po potrebi uradimo i u vrlo malim serijama (ponekad i kompletnu ambalažu). Postoje i neke specijalne opcije kao što je npr.→ zlatotisak, separatno UV-lakiranje i slično… Za takve zahteve biće najbolje da nas što pre kontaktirate, pa ćemo se lako oko svega dogovoriti…\nGALERIJA: „Plati i nosi“ stalno raste…\nPillow box „Dots“ (model M1)


Jokić sjajan u porazu Denvera, Dončić prestigao Džordana - Sport - Dnevni list Danas\nPočetna » Sport » Jokić sjajan u porazu Denvera, Dončić prestigao Džordana\nKošarkaši Jute pobedili u noći između nedelje i ponedeljka ekipu Denvera sa 109:105, a Nagetsima nije pomogla još jedna sjajna partija Nikole Jokića.\n0Piše: Beta 18. januara 2021. 08.38\nFoto: Beta/AP Photo/Ron Jenkins\nDončić je utakmicu završio sa 36 poena, 16 skokova i 15 asistencija što mu je donelo 29. tripl-dabl u karijeri čime je na 16. mestu večne liste pretekao je Džordana.\nČikago su do pobede vodili Lauri Markanen sa 29 poena i Garet Templ sa 21, dok je Tadeus Jang ubacio 15 poena.\nKošarkaši Los Anđeles Klipersa su prvi put u sezoni vezali četiri pobede, pošto su na svom terenu bili bolji od Indijane sa 129:96. Najefikasniji u pobedničkom timu bili su Pol Džorž i Markus Moris sa po 20 poena, dok je u Indijani najbolji bio Dag Mekdermot sa 23 poena.\nKošarka, luka doncic, NBA, Nikola Jokić


Komšije daju dozvolu za držanje psa u stanu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Komšije daju dozvolu za držanje psa u stanu\npetak, 24 jun 2011 08:58\nKragujevčani koji žele da drže psa u stanu ili u kući u zajedničkom dvorištu, moraće da imaju potpisanu saglasnost svih komšija, ili će biti suočeni sa kaznom od 2.500 do 75.000 dinara. Ovo je samo deo proširenih ovlašćenja koje bi današnjom odlukom Skupštine grada trebalo da dobije kragujevačka komunalna policija.\nNakon današnje sednice Skupštine grada komunalna policija imaće proširena ovlašćenja za izricanje mandatnih kazni i za podnošenje prekršajnih prijava.\n- Kazne koje će odmah izricati komunalni policajci će mnoge da iznenade, ali sve je to zarad zavođenja reda. Komunalna policija će imati posebna ovlašćenja kada su u pitanju oblasti uređenja grada, održavanje čistoće, pijace i držanja domaćih životinja - kaže Dušan Župljanić, načelnik uprave za inspekcijske poslove. Od sada će komunalni policajci na licu mesta, kada je u pitanju oblast držanja životinja, fizička lica kažnjavati sa iznosom od 2.500 do 75.000 dinara ako, pored ostalog, čuvaju podmladak pasa ili mačaka koji je stariji od tri meseca, ali i ako čuvaju kućnog ljubimca u stanu bez pisane saglasnosti svih stanara zgrade (do sada je bila potrebna saglasnost polovine stanara). Čak će i golubari, ako žive u zajedničkom dvorištu, morati da budu u dobrim odnosima sa svima koji tu žive ako žele da zadrže svoje kaveze. Na licu mesta će biti kažnjeni i oni koji na kapiji dvorišta nemaju natpis „čuvaj se psa“.\n- Ja imam mačku, a živim u zgradi sa 65 komšija. Sa dvoje nisam u dobrim odnosima, i znam da oni neće da mi potpišu odobrenje da je čuvam. Mislim da su ljudi veći problem od kućnih ljubimaca, i da treba da se donese i uredba koja će da zaustavi one sa viših spratova da bacaju kese sa đubretom sa terasa i prozora, i one koji zalivaju cveće crevom i ako polivaju veš svojih komšija - priča Jovanka Petrović, penzionerka koja živi na Lepeničkom bulevaru.\nNovo je i to što će na licu mesta kaznu od 50.000 do milion dinara platiti pravna lica kojima u transportu iz kamiona ispada građevinski materijal ili ogrev. Odmah slede kazne i onima koji ne održavaju fasade, dvorišta, postavljaju roštilje i mangala za pečenje prasića i jagnjića u letnjim baštama.